pythainlp/thai-wiki-dataset-v4 huggingface dataset:
จักรพรรดินิมเมียว

จักรพรรดินิมเมียว (27 กันยายน ค.ศ. 808 – 6 พฤษภาคม ค.ศ. 850) เป็นจักรพรรดิญี่ปุ่นองค์ที่ 54 ตามที่ได้จัดเรียงไว้ในลำดับการสืบราชบัลลังก์แบบดั้งเดิม รัชสมัยของนิมเมียวอยู่ในช่วง ค.ศ. 833 ถึง 850 (ในยุคเฮอัง)
เรื่องเล่าแบบดั้งเดิม.
นิมเมียวเป็นพระราชโอรสองค์ที่สองในจักรพรรดิซางะกับจักรพรรดินีทาจิบานะ โนะ คาจิโกะ โดยนิมเมียวมีพระนามส่วนพระองค์ ("อิมินะ") ว่า มาซาระ  หลังสวรรคต พระองค์จึงได้รับตำcหน่ง นิมเมียว 
จักรพรรดินิมเมียวมีจักรพรรดินี พระมเหสี และพระสนม ("โคอิ") รวม 9 พระองค์ และมีพระราชโอรสธิดารวม 24 พระองค์
เหตุการณ์ในพระชนม์ชีพของนิมเมียว.
ในวันที่ 18 เดือน 4 ปี โคนิง ที่ 14 ตรงกับวันที่ 31 พฤษภาคม ค.ศ. 823 หรือ 2 วันหลังจาก จักรพรรดิจุนนะ จักรพรรดิองค์ที่ 53 ผู้เป็นพระปิตุลา (อา) ขึ้นสืบราชบัลลังก์ต่อจาก จักรพรรดิซางะ จักรพรรดิองค์ที่ 52 พระราชบิดาของเจ้าชายมาซาระจักรพรรดิจุนนะได้สถาปนาเจ้าชายมาซาระพระราชนัดดาพระชนมายุเพียง 14 พรรษาขึ้นเป็นรัชทายาทและผู้สืบราชบัลลังก์
เมื่อจักรพรรดิจุนนะสละราชบัลลังก์ในวันที่ 28 เดือน 2 ปี เท็นโช ที่ 10 ตรงกับวันที่ 22 มีนาคม ค.ศ. 833 หลังจากครองสิริราชสมบัติได้ 9 ปีเจ้าชายมะซะระที่รัชทายาทพระชนมายุ 24 พรรษาจึงขึ้นสืบราชบัลลังก์เป็น จักรพรรดินิมเมียว โดยหลังจากขึ้นสืบราชบัลลังก์ได้ไม่นานจักรพรรดินิมเมียวได้สถาปนา พระชนมายุเพียง 8 พรรษาพระโอรสของอดีตจักรพรรดิจุนนะขึ้นเป็นรัชทายาทและผู้สืบราชบัลลังก์
จากนั้นอีก 8 วันคือวันที่ 7 เดือน 3 ปี เท็นโช ที่ 10 ตรงกับวันที่ 30 มีนาคม ค.ศ. 833 จักรพรรดินิมเมียวได้เข้าพิธีราชาภิเษกที่ พระราชวังหลวงเฮอัง 
ในฤดูร้อนของปี ค.ศ. 842 ตรงกับปีที่ 9 ในรัชสมัยได้เกิดกบฏที่เรียกว่า  อันส่งผลให้เจ้าชายสึเนซาดะที่รัชทายาทถูกปลดจากตำแหน่งทำให้ เจ้าชายมิชิยาซุ  (ต่อมาคือ จักรพรรดิมนโตกุ จักรพรรดิองค์ที่ 55) พระราชโอรสองค์ใหญ่ขึ้นเป็นรัชทายาท
จักรพรรดินิมเมียวสวรรคตในวันที่ 21 เดือน 3 ปี คาโช ที่ 3 ตรงกับวันที่ 6 พฤษภาคม ค.ศ. 850 ขณะพระชนมายุได้ 41 พรรษาครองสิริราชสมบัติได้ 17 ปีภายหลังจากสวรรคตแล้วได้มีการถวายพระนามให้พระองค์ว่า จักรพรรดิฟูกากูซะ  ตามนามพระราชสุสานของพระองค์ต่อมาพระนามนี้ได้อนุโลมนำไปใช้เป็นพระนามของ จักรพรรดิโกะ-ฟุกะกุซะ จักรพรรดิองค์ที่ 89 ที่ปกครองในช่วง คริสต์ศตวรรษที่ 13
พระมเหสีและพระราชโอรสธิดา.
พระมเหสี ("เนียวโงะ") ภายหลังเป็นสมเด็นพระจักรพรรดินี พระพันปีหลวง ("ไท-โคไตโง"): ฟูจิวาระ โนะ จุนชิ (藤原順子; 809–871) ธิดาในฟูจิวาระ โนะ ฟูยุตสึงุ
พระมเหสี ("เนียวโงะ"): ฟูจิวาระ โนะ "ทากูชิ"/ซาวาโกะ (藤原沢子; สวรรคต ค.ศ. 839) ธิดาในฟูจิวาระ โนะ ฟูซัตสึงุ
พระมเหสี ("เนียวโงะ"): ฟูจิวาระ โนะ "เทชิ"/ซาดาโกะ (藤原貞子; สวรรคต ค.ศ. 864) ธิดาในฟูจิวาระ โนะ ทาดาโมริ
นางพระกำนัล: ชิเงโนะ โนะ สึนาโกะ (滋野縄子) ธิดาในชิเงโนะ โนะ ซาดานูชิ
พระมเหสี ("เนียวโงะ"): ทาจิบานะ โนะ คาเงโกะ (橘影子; สวรรคต ค.ศ. 864) ธิดาในทาจิบานะ โนะ อูจิกิมิ
พระมเหสี ("เนียวโงะ"): ฟูจิวาระ มูซูโกะ (藤原息子)
เดอะ สกอร์เปี้ยน คิง ศึกราชันย์แผ่นดินเดือด

เดอะ สกอร์เปี้ยน คิง ศึกราชันย์แผ่นดินเดือด  เป็นภาพยนตร์แอคชั่นกำกับภาพยนตร์โดยชัค รัสเซล นำแสดงโดย ดเวย์น จอห์นสัน, เคลลี หู, แกรนต์ เฮสลอฟและไมเคิล คลาร์ก ดันแคน ภาพยนตร์เรื่องนี้เป็นภาพยนตร์ภาคแยกมาจาก "เดอะมัมมี่ รีเทิร์น ฟื้นชีพกองทัพมัมมี่ล้างโลก"
เรื่องราวในภาพยนตร์เรื่อง "เดอะ สกอร์เปี้ยน คิง ศึกราชันย์แผ่นดินเดือด" เกิดขึ้นเมื่อ 5,000 ปีก่อนภาพยนตร์เรื่อง "เดอะมัมมี่ คืนชีพคำสาปนรกล้างโลก" และ "เดอะมัมมี่ รีเทิร์น ฟื้นชีพกองทัพมัมมี่ล้างโลก" ซึ่งภาพยนตร์เรื่องนี้มีภาคต่อคือ "เดอะ สกอร์เปี้ยน คิง 2 อภินิหารศึกจอมราชันย์"
เนื้อเรื่องย่อ.
เรื่องราวเกิดขึ้นเมื่อห้าพันปีก่อน เมื่อชายผู้ทะเยอทะยานและไร้ความปรานี นามว่า เมมนอน เชื่อว่า เขาถูกกำหนดให้มาปกครองผู้คน ที่กระจัดกระจายอยู่ในทะเลทราย เขาพร้อมด้วยกองทัพที่โหดร้ายทารุณ บุกไปทั่วทั้งภูเขาและที่ราบ ที่สังหารผู้คน และนำคนที่เหลือมาเป็นทาส เขาต่อสู้อย่างไร้ความปรานี กับใครก็ตามที่ต่อต้านเขา ด้วยรู้ตัวเองว่ามีศัตรูอยู่มากมาย เมมนอน ได้รับคำแนะนำเรื่องแผนการณ์จากผู้พยากรณ์คนหนึ่ง ซึ่งจะคอยบอกว่า เมื่อใด ที่ไหน และจะโจมตีอย่างไร ทำให้เขาไม่เคยพ่ายแพ้เลย
มีเพียงชนไม่กี่เผ่าเท่านั้นที่ไม่ยอมสยบ และยังขัดขวางเมมนอนไม่ให้ครองบัลลังก์ แต่ก็รู้ดีว่า ในที่สุดต้องเผชิญหน้ากับเมมนอน ชนเหล่านั้นจึงได้ว่าจ้าง มาธายุส ชายผู้สืบเชื้อสายจากนักรบผู้เก่งกล้าสามารถ เพื่อกำจัดผู้พยากรณ์ และขัดขวางเมมนอน ไม่ให้ได้ครองบัลลังก์ตามต้องการ
ดังนั้น มาธายุสจึงเข้าสู่สงคราม ที่ต้องอาศัยความชำนาญ และความเข้มแข็ง ที่มาจากกำลังในตัวเขา เขาลักลอบเข้าไปในเมืองโกโมราห์อันชั่วร้ายของเมมนอน และพบว่าผู้พยากรณ์ของเมมนอนนั้น เป็นหญิงสาวสวยชื่อ คาสซานดรา แทนที่จะฆ่าเธอ เขากลับจับเธอมาเป็นตัวประกัน ขังไว้ในหุบเขาแห่งความตายอันรกร้างว่างเปล่า แม้ว่ามาธายุสจะมีกองทัพมากกว่ามาก แต่มาธายุสก็รู้ดีว่า มีทางเดียวที่จะรอดพ้นได้ นั่นคือการเผชิญหน้าโดยตรงกับเมมนอน
คาสซานดราทำนายว่า มาธายุสจะตายในการรบครั้งนี้ แต่มาธายุสดำเนินชีวิตตามบัญญัติที่เรียบง่ายแต่ลึกซึ้ง ดังเช่นประชาชนของเขาคือ “อยู่อย่างอิสระ ตายอย่างสบาย” (Live Free.. Die Well!) เขายังเชื่อว่า เขาสามารถกำหนดชะตาชีวิตของตัวเองได้ และความเชื่อมั่นนี้ที่สืบทอดมา ทำให้ผู้ลอบฆ่ากลายมาเป็นตำนาน นั่นคือ The Scorpion King
อภินิหารศึกจอมราชันย์

อภินิหารศึกจอมราชันย์  เป็นภาพยนตร์โลดโผน/จินตนิมิตที่เป็นภาคต่อจากภาพยนตร์เรื่อง "เดอะ สกอร์เปี้ยน คิง ศึกราชันย์แผ่นดินเดือด" ซึ่งภาพยนตร์เรื่องนี้มีภาคต่อคือเรื่อง เดอะ สกอร์เปี้ยน คิง 3 สงครามแค้นกู้บัลลังก์เดือด ภาพยนตร์เริ่มการถ่ายทำในวันที่ 1 ตุลาคม ค.ศ. 2007 ในเมืองเคปทาวน์ ประเทศแอฟริกาใต้
เนื้อเรื่องย่อ.
ภาพยนตร์เรื่องนี้กล่าวถึงเรื่องราวของหนุ่มนามแมธาอุสที่เห็นพ่อของเขาซึ่งเป็นนักรบเผ่าแอกคาเดียนถูกซากอนนักรบคู่อาฆาตฆ่าตายเมื่อตอนเขายังเด็ก ต่อมาแมธาอุสถูกส่งไปฝึกฝนการต่อสู้ที่สำนักแมงป่องดำถึง 7 ปี จนกลายเป็นนักฆ่าที่สาบานจะล้างแค้นให้พ่อ แต่การเอาชนะซากอนได้เขาจะต้องอาศัยดาบศักดิ์สิทธิ์มาช่วยเสริมพลังฝีมือของ เขา เมธาอุสจึงออกเดินทางเพื่อตามหาดาบเล่มนั้นให้ได้เสียก่อน
เล็บเหล็กหวงเฟยหง

เล็บเหล็กหวงเฟยหง  เป็นภาพยนตร์กำลังภายในสัญชาติฮ่องกงในปี ค.ศ. 1993 เขียนบทและกำกับโดย หวังจิ่ง ออกแบบคิวบู๊โดย หยวน หวูปิง ภาพยนตร์เรื่องนี้ดัดแปลงมาจากภาพยนตร์ซีรีส์ชุด หวงเฟยหง ซึ่งออกจำหน่ายหลังจากที่มีภาพยนตร์ชุด หวงเฟยหง 3 ภาคแรก นำแสดงโดย หลี่ เหลียนเจี๋ย,จาง เหมี่ยน. ซึ่งภาพยนตร์เรื่องนี้ไม่นับเข้ากับภาพยนตร์ชุด หวงเฟยหงของฉีเคอะแต่อย่างใด
เนื้อเรื่องย่อ.
รัฐบาลฮ่องกงกำลังตามจับหัวหน้าค่ายมวยคุณธรรม โดยที่มีใต้เท้าเซียนเป็นผู้อยู่เบื้องหลังในการจับตัวหญิงสาวไปขายตัวให้กับชาวฝรั่ง และได้เตรียมการที่จะจับตัว "ชาชาน" เพื่อต้องการบีบรัฐบาลให้ปล่อยตัวคนของพรรคคุณธรรมทั้งหมด แผนการชั่วเริ่มขึ้นในการเตรียมการฉลองร้านของอาสิบสาม โดยที่เขาต้องการให้หวงเฟยหงมาเชิดสิงโตในงาน เมื่อหวงซื่อหู่ เจ้าของกิจการซ่องนางโลมได้ยินแผนการชั่ว และได้นำข่าวมาบอกกับหวงเฟยหง แล้วทีนี้ล่ะ หวงเฟยหงจะมีแผนการใดมายับยั้งใต้เท้าเซียน ติดตามได้ใน "เล็บเหล็กหวงเฟยหง"
เยอรมนีภายใต้การยึดครองของสัมพันธมิตร

เมื่อนาซีเยอรมนีพ่ายแพ้ในสงครามโลกครั้งที่สอง ฝ่ายสัมพันธมิตรผู้ชนะจึงได้แสดงสิทธิ์การปกครองเหนือดินแดนของรัฐเยอรมัน (เยอรมันไรช์) ที่ตั้งอยู่ทางฝั่งตะวันตกของแนวโอเดอร์-ไนเซอ (Oder–Neisse line) และล้มล้างรัฐบาลภายใต้การปกครองของอดอล์ฟ ฮิตเลอร์ลง (ดูที่ปฏิญญาเบอร์ลิน ค.ศ. 1945) จากนั้นมหาอำนาจทั้ง 4 ของฝ่ายสัมพันธมิตรจึงได้แบ่งแยกเยอรมนีออกเป็น เขตยึดครอง จำนวนสี่เขตเพื่อเป้าหมายด้านการปกครอง โดยให้ฝรั่งเศสปกครองดินแดนทางตะวันตกเฉียงใต้ สหราชอาณาจักรปกครองดินแดนทางตะวันตกเฉียงเหนือ สหรัฐปกครองดินแดนตอนใต้ และสหภาพโซเวียตปกครองภาคตะวันออก และบริเวณนี้เป็นที่รู้จักโดยรวมภายใต้ชื่อ เยอรมนีภายใต้การยึดครองของสัมพันธมิตร  การแบ่งแยกนี้เป็นที่ยอมรับและให้สัตยาบัน ณ การประชุมพ็อทซ์ดัม ระหว่างวันที่ 17 กรกฎาคม - 2 สิงหาคม ค.ศ. 1945 โดยในช่วงฤดูใบไม้ร่วง ค.ศ. 1944 สหรัฐอเมริกา สหราชอาณาจักร และสหภาพโซเวียต ได้ตกลงการแบ่งเขตแดนของเยอรมนีไว้ในพิธีสารลอนดอน ซึ่งทั้งหมดได้เห็นชอบให้สละดินแดนทางฝั่งตะวันออกของแนวโอเดอร์-ไนเซอ ออกจากการเป็นส่วนหนึ่งของประเทศเยอรมนีเมื่อสิ้นสุดสงคราม และให้สนธิสัญญาสันติภาพเยอรมันฉบับสุดท้ายที่ผ่านการพิจารณาแล้ว เป็นตัวกำหนดแนวพรมแดนระหว่างโปแลนด์-เยอรมนีและสหภาพโซเวียต-โปแลนด์ (สำหรับบริเวณที่เป็นดินแดนของเยอรมนีในอดีตซึ่งถูกสละทิ้ง) เท่ากับว่าสนธิสัญญาฉบับดังกล่าว "ผลักเส้นเขตแดนของโปแลนด์ไปทางทิศตะวันตก" ส่งผลให้อาณาเขตโดยประมาณกลับไปมีขนาดเท่าเดิมเมื่อปี ค.ศ. 1722 
ในช่วงสัปดาห์ท้าย ๆ ของการสู้รบบนภาคพื้นทวีปยุโรป กองกำลังของสหรัฐอเมริกาได้ต่อสู้จนล่วงเลยเข้าไปในอาณาบริเวณซึ่งเกินกว่าแนวยึดครองในอนาคตที่ตกลงกันไว้ บางช่วงล่วงล้ำเข้าไปเป็นระยะทางกว่า 320 กิโลเมตร (200 ไมล์) ส่งผลให้แนวบรรจบ (line of contact) ในช่วงสิ้นสุดสงครามระหว่างกองกำลังของสหรัฐอเมริกาและกองกำลังของสหภาพโซเวียต กลายเป็นเส้นเขตแดนชั่วคราวของเยอรมนีฝั่งตะวันออกและฝั่งตะวันตกซึ่งตั้งอยู่ทางทิศตะวันออกเลยจากเส้นเขตแดนซึ่งตกลงกันไว้แต่เดิม สองเดือนต่อมาในวันที่ 1 กรกฎาคม ค.ศ. 1945 ฝ่ายสหรัฐอเมริกาจึงได้ถอนกำลังออกจากอาณาบริเวณที่ตนยึดครองอยู่และคืนให้แก่สหภาพโซเวียตดังที่ได้แบ่งกันเอาไว้ เส้นเขตแดนชั่วคราวดังกล่าวจึงขยับเลื่อนกลับมาทางทิศตะวันตกและกลายเป็นเส้นเขตแดนที่แบ่งเยอรมนีออกเป็นสองประเทศนับแต่นั้นมาจนกระทั่งปี ค.ศ. 1990 นักวิชาการบางส่วนเชื่อว่าการถอนกำลังดังกล่าวเป็นท่าทีสำคัญที่ช่วยโน้มน้าวให้สหภาพโซเวียตยินยอมให้สหรัฐอเมริกา สหราชอาณาจักร และฝรั่งเศสได้ส่วนแบ่งเขตปกครองทางฝั่งตะวันตกของกรุงเบอร์ลิน (แต่เดิมยกให้สหภาพโซเวียตปกครองกรุงเบอร์ลินทั้งหมด) ซึ่งเกิดขึ้นในช่วงเวลาไล่เลี่ยกันคือเดือนกรกฎาคม ค.ศ. 1945 แม้ว่าอีกเหตุผลหนึ่งที่สำคัญก็คือต้องการให้หน่วยราชการลับได้มีโอกาสรวมตัวกัน (ดูที่ปฏิบัติการคลิปหนีบกระดาษ)
เดอะ สกอร์เปี้ยน คิง 3 สงครามแค้นกู้บัลลังก์เดือด

เดอะ สกอร์เปี้ยน คิง 3 สงครามแค้นกู้บัลลังก์เดือด  เป็นภาพยนตร์โลดโผน/จินตนิมิตแอคชั่น ที่ออกฉายในปี ค.ศ. 2012 ซึ่งได้วางจำหน่ายในเดือนตุลาคมปีเดียวกัน ซึ่งภาพยนตร์เรื่องนี้เป็นภาพยนตร์ภาคสามในภาพยนตร์เฟรนไชส์ชุด เดอะ สกอร์เปี้ยน คิง ต่อจากภาพยนตร์เรื่อง อภินิหารศึกจอมราชันย์ ซึ่งภาพยนตร์เรื่องนี้มีภาคต่อคือ เดอะ สกอร์เปี้ยน คิง 4 ศึกชิงอำนาจจอมราชันย์ นำแสดงโดย วิกเตอร์ เว็บสเตอร์, บอสติน คริสโตเฟอร์, เทอร์มิวรา มอริสสัน, คริสตัล วี, เซลิน่า โล, คิมโบ้ สลิซ, เดฟ บาวทิสตาร์ , บิลลี่ เซน, รอน เพอว์แมน
เนื้อเรื่องย่อ.
ภาพยนตร์เรื่องนี้เล่าถึงอาณาจักรของแมเธอุสที่ได้ล่มสลายลง และเขายังต้องสูญเสียราชินีของเขาให้กับโรคระบาด เวลานี้ในฐานะมือสังหารรับจ้าง เขาต้องปกป้องอาณาจักรแห่งนี้จากทรราชผู้ชั่วร้ายและกองทัพปีศาจของมัน เพื่อฉุดความรุ่งเรืองของเขากลับคืนมาอีกครั้ง
เดอะ สกอร์เปี้ยน คิง 4 ศึกชิงอำนาจจอมราชันย์

เดอะ สกอร์เปี้ยน คิง 4 ศึกชิงอำนาจจอมราชันย์  เป็นภาพยนคร์แอคชั่น/จินตนิมิต/ผจญภัย ที่ออกฉายในปี ค.ศ. 2015 ซึ่งออกวาวจำหน่ายในวันที่ 10 มกราคม ปีเดียวกัน เป็นภาพยนตร์ลำดับที่สี่ในภาพยนตร์เฟรนไชส์ชุด เดอะ สกอร์เปี้ยน คิง นำแสดงโดย วิกเตอร์ เว็บสเตอร์, เอลเลน ฮอลแลน, เลา เฟอร์ริคโน่, รัดเจอร์ เฮาเออร์, รอยซ์ กราซี่, อีฟ ทอเรส, และ เอียน ไวต์ ภาพยนตร์เรื่องนี้เป็นภาพยนตร์ภาคต่อจาก "เดอะ สกอร์เปี้ยน คิง 3 สงครามแค้นกู้บัลลังก์เดือด".
เนื้อเรื่องย่อ.
ภาพยนตร์เรื่องนี้เล่าถึงเรื่องราวที่กษัตริย์แห่งนอร์วาเนียถูกลอบปลงพระชนม์ แมทเธอุส ราชันย์แมงป่องผู้เป็นตำนานถูกใส่ความว่าเป็นคนร้ายและต้องต่อสู้กับทัพทหารทั้งราชอาณาจักร เวลานี้ แมทเธอุส (วิคเตอร์ เว็บสเตอร์) และพันธมิตรที่เหลืออยู่ซึ่งมีเพียงสตรีลึกลับนางหนึ่งกับพ่อของเธอเท่านั้น ที่เป็นความหวังสุดท้ายในการหยุดรัชทายาทผู้ชั่วร้ายที่จะขึ้นครองบัลลังก์ และหมายครอบครองสุดยอดพลังวิเศษอันเก่าแก่มาเป็นของตนเองให้ได้
เอฟเอพรีเมียร์ลีก ฤดูกาล 2003–04

พรีเมียร์ลีก ฤดูกาล 2003-04 (หรืออาจหมายถึง 2003–04 Barclaycard Premiership อันเนื่องจากมีผู้สนับสนุน) เป็นการแข่งขันในฤดูกาลที่ 12 ของพรีเมียร์ลีก ลีกสูงสุดของฟุตบอลอังกฤษ โดยสโมสรฟุตบอลอาร์เซนอลชนะการแข่งขันเป็นครั้งที่ 3 จากการแข่งขัน 13 ครั้งในประวัติศาสตร์ฟุตบอลลีกสูงสุดของอังกฤษ และอาร์เซนอลเป็นสโมสรแรกที่สามารถสร้างประวัติศาสตร์ไร้พ่ายบนลีกสูงสุดใน 38 นัดของฤดูกาลและเป็นทีมที่สองทั้งหมด (ครั้งแรกเกิดขึ้นกับ สโมสรฟุตบอลเปรสตันนอร์ทเอ็นด์ ในปี ค.ศ. 1889, 115 ปีที่แล้ว, ขณะระหว่างฤดูกาลในจำนวน 22 นัด) อีกด้วย.
ตารางคะแนน.
!width=28|อันดับ
!width=190|สโมสร
!width=28|แข่ง
!width=28|ชนะ
!width=28|เสมอ
!width=28|แพ้
!width=28|ได้
!width=28|เสีย
!width=ถจ|<templatestyles src="Template:Tooltip/styles.css" />ผลต่าง
!width=28|คะแนน
!ได้รับคัดเลือก หรือ ตกชั้น
รางวัล.
รางวัลประจำปี.
ผู้จัดการทีมยอดเยี่ยมประจำปีของสมาคมผู้จัดการพรีเมียร์ลีก.
รางวัล ผู้จัดการทีมยอดเยี่ยมประจำปีของสมาคมผู้จัดการพรีเมียร์ลีก ชนะโดย อาร์แซน แวงแกร์, เขาสร้างประวัติศาสตร์ในการทำเช่นนั้นได้โดยเป็นผู้จัดการทีมคนแรกที่ชนะรางวัลครั้งนี้เป็นครั้งที่สอง.
นักฟุตบอลยอดเยี่ยมแห่งปีของพีเอฟเอ.
รางวัลนักฟุตบอลยอดเยี่ยมแห่งปีของพีเอฟเอในปี 2004 ได้แก่ ตีแยรี อ็องรี ของอาร์เซนอลซึ่งเป็นปีที่สองติดต่อกันของเจ้าตัว.
นักฟุตบอลดาวรุ่งยอดเยี่ยมแห่งปีของพีเอฟเอ.
รางวัลนักฟุตบอลดาวรุ่งยอดเยี่ยมแห่งปีของพีเอฟเอ ได้แก่ สกอตต์ ปาร์คเกอร์ ของ เชลซี.
ทีมยอดเยี่ยมประจำปีของพีเอฟเอ.
ผู้รักษาประตู: ทิม ฮาวเวิร์ด (แมนเชสเตอร์ยูไนเต็ด)<br>กองหลัง: โลร็อง, แอชลีย์ โคล, โซล แคมป์เบลล์ (อาร์เซนอล ทั้งหมด), จอห์น เทร์รี (เชลซี)<br>กองกลาง: สตีเวน เจอร์ราร์ด (ลิเวอร์พูล), ปาทริค วิเอรา, รอแบร์ ปีแร็ส (อาร์เซนอล ทั้งคู่), แฟรงค์ แลมพาร์ด (เชลซี)<br>กองหน้า: ตีแยรี อ็องรี (อาร์เซนอล), รืด ฟัน นิสเติลโรย (แมนเชสเตอร์ยูไนเต็ด)
ผู้จัดการทีมยอดเยี่ยมแห่งฤดูกาลของพรีเมียร์ลีกโดยบาร์เคลย์การ์ด.
อาร์แซน แวงแกร์ ชนะรางวัลนี้. ทีมของเขาชนะ 26 นัด, แพ้ 0 และ เสมอ 12 ทำประตูได้ 73 ประตู, เสียประตูให้กับคู่แข่งไปเพียง 26 ประตู.
วีลียัง บอร์ฌิส ดา ซิลวา

วีลียัง บอร์ฌิส ดา ซิลวา (เกิด 9 สิงหาคม ค.ศ. 1988) เป็นนักฟุตบอลชาวบราซิล ปัจจุบันเล่นได้ทั้งในตำแหน่งปีกและกองกลางตัวรุกให้แก่ฟูลัมในพรีเมียร์ลีก
รอยัลรัมเบิล (2017)

รอยัลรัมเบิล (2017)  รายการเพย์-เพอร์-วิว มวยปล้ำอาชีพ ดับเบิลยูดับเบิลยูอี (WWE) ซึ่งปีนี้จัดขึ้นเป็นปีที่30 โดยจัดขึ้นในวันที่ 29 มกราคม 2017 (30 มกราคม ตามเวลาประเทศไทย) โดยจะจัดขึ้นที่สนาม Alamodome เมืองแซนแอนโทนีโอ, รัฐเท็กซัส ซึ่งเป็นครั้งที่ 4 ที่จัดในรัฐเท็กซัส (ครั้งแรก 1989, ครั้งที่ 2 1997, และครั้งที่ 3 2007)
เบื้องหลัง.
หลังจากที่ Goldberg ได้เอาชนะ Brock Lesnar ไปได้ในศึก Survivor Series ในรอบ 12 ปีที่ผ่านมา เขาได้ประกาศจะเข้าร่วมแมทช์การปล้ำรอยัลรัมบัลเป็นคนแรกในศึกรอว์ วันที่ 21 พฤศจิกายน ค.ศ. 2016
#เปลี่ยนทาง – Raw
#เปลี่ยนทาง – SmackDown
#เปลี่ยนทาง – NXT
#เปลี่ยนทาง – Unassigned
#เปลี่ยนทาง – Winner
ออลีฟว์ ซูลุก

มารี-ออลีฟว์ ซูลุก  หรือ ออลีฟว์ โฟสแต็ง (29 พฤศจิกายน ค.ศ. 1842 — 23 กรกฎาคม ค.ศ. 1883) เป็นพระราชธิดาพระองค์โตในจักรพรรดิโฟสแต็งที่ 1 และจักรพรรดินีอาเดลีนาแห่งเฮติ ภายหลังเสกสมรสกับแม็งวีล-โฌแซ็ฟ ซูลุก  ผู้มีศักดิ์เป็นพระราชนัดดาของจักรพรรดิโฟสแต็ง ซึ่งขณะนั้นเป็นมกุฎราชกุมารแห่งเฮติ 
พระองค์ทรงได้รับการเรียกขานว่า มาดามเพรอมีแยร์ ("ท่านผู้หญิงชั้นเอก") หรือ ออลีฟว์ลากร็องด์ ("ออลีฟว์มหาราชินี")
พระประวัติ.
เจ้าหญิงออลีฟว์เป็นพระราชธิดาในจักรพรรดิโฟสแต็งที่ 1 ประสูติแด่อาเดลีนา เลแว็ก เมื่อปีค.ศ. 1842 ซึ่งในขณะที่พระองค์ประสูติ พระบิดาและพระมารดายังมิได้อภิเษกสมรสกัน พระองค์จึงอยู่ในฐานะ "ลูกนอกสมรส" ซึ่งจักรพรรดิโฟสแต็งที่ 1 พระบิดา ยังไม่ได้อภิเษกสมรสกับหญิงใด อีกทั้งยังมีพระสนมและลูกนอกสมรสคนอื่น ๆ อยู่อีกหลายคน แต่ภายหลังจากที่พระบิดาและพระมารดาอภิเษกสมรสกันในปีค.ศ. 1849 พระองค์จึงกลายมาเป็นพระธิดาที่ถูกต้องตามกฏหมาย พร้อมทั้งได้รับฐานันดรศักดิ์ "เจ้าหญิงแห่งจักรวรรดิเฮติ"
เจ้าหญิงออลีฟว์เสกสมรสกับเจ้าชายแม็งวีล-โฌแซ็ฟ ซูลุก  พระโอรสในเจ้าชายฌ็อง-โฌแซ็ฟ ซูลุก  พระราชอนุชาในจักรพรรดิโฟสแต็ง ทั้งสองถูกคลุมถุงชนจนเสกสมรสในปี ค.ศ. 1854 แรกเริ่มนั้นขัดพระทัยที่จะไม่เสกสมรสตามพระราชประสงค์ขององค์จักรพรรดิอย่างแข็งขัน แต่จักรพรรดินีทรงปรามไว้และทรงให้เจ้าหญิงปฏิบัติตามพระราชประสงค์ แต่หลังจากการที่จักรพรรดิโฟสแต็งทรงสละราชสมบัติ และพระราชวงศ์ถูกเนรเทศ ก่อนอดีตจักรพรรดิจะเสด็จสวรรคตในปี ค.ศ. 1859 เจ้าชายแม็งวีล-โฌแซ็ฟ พระภัสดาจึงทรงอ้างสิทธิในการสืบราชสันตติวงศ์เฮติ โดยมีความพยายามที่จะฟื้นฟูระบอบจักรพรรดิอีกครั้งแต่ไม่เคยประสบความสำเร็จ เจ้าหญิงและพระสวามีมีพระโอรส-ธิดาด้วยกันสามพระองค์ คือ
เจ้าหญิงออลีฟว์สิ้นพระชนม์เมื่อวันที่ 23 กรกฎาคม ค.ศ. 1883 ณ กรุงปอร์โตแปรงซ์ สิริพระชันษา 40 ปี
เตโอโดโร โอเบียง อึงเกมา อึมบาโซโก

เตโอโดโร โอเบียง อึงเกมา อึมบาโซโก (เกิด 5 มิถุนายน ค.ศ. 1942) เป็นประธานาธิบดีคนปัจจุบันของอิเควทอเรียลกินี เขาขับไล่ฟรันซิสโก มาซิอัส อึงเกมา อาของเขา ในรัฐประหารเดือนสิงหาคม ค.ศ. 1979 ภายใต้การปกครองของเขา ประเทศอิเควทอเรียลกินีเป็นผู้ผลิตน้ำมันที่สำคัญตั้งแต่คริสต์ทศวรรษ 1990 โอเบียงยังเคยเป็นประธานสหภาพแอฟริกาตั้งแต่วันที่ 31 มกราคม ค.ศ. 2011 ถึง 29 มกราคม ค.ศ. 2012 เขาเป็นผู้นำที่ดำรงตำแหน่งยาวนานที่สุดในแอฟริกาและเป็นประธานาธิบดีที่ดำรงตำแหน่งยาวนานที่สุดในโลกในขณะนี้ 
รัฐบาลของโอเบียงนั้นไม่เป็นประชาธิปไตย โอเบียงยังถูกกล่าวหาว่าทุจริตในตำแหน่งหน้าที่และใช้อำนาจในทางที่ผิด รัฐธรรมนูญให้อำนาจโอเบียงอย่างกว้างขวางรวมถึงสามารถออกกฎหมายได้โดยไม่ต้องผ่านสภา
รัฐประหาร.
หลังจากที่มาซิอัสสั่งประหารผู้คนมากมายและสมาชิกในครอบครัวตัวเองรวมถึงพี่ชายของโอเบียง โอเบียงและคนอื่น ๆ ต่างคิดว่ามาซิอัสเสียสติไป โอเบียงโค่นล้มมาซิอัสในรัฐประหารนองเลือดเมื่อวันที่ 3 สิงหาคม ค.ศ. 1979และดำเนินคดีกับเขาในข้อหาต่าง ๆ รวมถึงการฆ่าล้างเผ่าพันธุ์ชาวบูบี (Bubi) ในช่วงทศวรรษที่ผ่านมา มาซิอัสถูกตัดสินประหารชีวิตโดยการยิงเป้าในวันที่ 29 กันยายน ค.ศ. 1979
โอเบียงประกาศว่ารัฐบาลใหม่จะยุติความโหดร้ายและระบอบการปกครองที่กดขี่ของมาซิอัส เขาประกาศนิรโทษกรรมนักโทษทางการเมืองและยุติระบอบการปกครองแบบบังคับใช้แรงงาน อย่างไรก็ตาม เขาไม่ได้ถูกกล่าวถึงว่ามีส่วนเกี่ยวข้องในความโหดร้ายของระบอบมาซิอัส
ประธานาธิบดี.
การปกครองของโอเบียงในตอนแรกนั้นมีมนุษยธรรมมากกว่าอาของเขา แต่อย่างไรก็ตาม จากข้อมูลบางแหล่ง ความโหดร้ายของระบอบของเขาได้เพิ่มมากขึ้นเรื่อย ๆ ผู้สังเกตการณ์ทั้งภายในและภายนอกประเทศกล่าวว่าระบอบการปกครองของเขาเป็นหนึ่งในระบอบที่มีการทุจริตในตำแหน่งหน้าที่ กดขี่ และไม่เป็นประชาธิปไตยที่สุดในโลก ข่าวและสื่อต่าง ๆ ทุกประเภทถูกจำกัดให้ในความควบคุมของรัฐบาลและพันธมิตร
รึชทือ เรชแบร์

รึชทือ เรชแบร์ (เกิด: 10 พฤษภาคม ค.ศ. 1973) อดีตนักฟุตบอลที่มีชื่อเสียงชาวตุรกี ในตำแหน่งผู้รักษาประตู 
เรชแบร์มีชื่อเสียงขึ้นมากับทีมชาติตุรกี โดยเฉพาะในช่วงฟุตบอลชิงแชมป์แห่งชาติยุโรป 2000 และฟุตบอลโลก 2002 ที่ตุรกีมีผลงานการเล่นที่ดีเยี่ยม ได้รับการคัดเลือกให้ติดทีมยอดเยี่ยมของสหพันธ์ฟุตบอลยุโรป (ยูฟ่า) ในปี ค.ศ. 2002 จนอาจเรียกว่าเป็นหนึ่งในผู้รักษาประตูที่ดีที่สุดของโลกคนหนึ่งในช่วงเวลานั้นเลยทีเดียว
เรชแบร์มีเอกลักษณ์เฉพาะตัวด้วยการทาสีดำเป็นแต้มใต้ตาทั้งสองข้าง เคยผ่านการเล่นให้กับสโมสรระดับใหญ่ ๆ มาแล้ว ทั้งเฟแนร์บาห์แช, เบชิกทัช หรือบาร์เซโลนา
ปัจจุบัน เรชแบร์เป็นผู้อำนวยการของทีมชาติตุรกี
เมอร์ซีย์ไซด์ดาร์บี

เมอร์ซีย์ไซด์ดาร์บี  เป็นชื่อเรียกการแข่งขันฟุตบอลของสองสโมสรฟุตบอลที่มีชื่อเสียงของอังกฤษ คือ ลิเวอร์พูล กับเอฟเวอร์ตัน ซึ่งเป็นสโมสรร่วมเมืองเดียวกัน คือ ลิเวอร์พูล ที่มีลุ่มแม่น้ำเมอร์ซีย์ไหลผ่าน โดยชื่อนี้ถูกเรียกขึ้นครั้งแรกในปี ค.ศ. 1955 ขณะที่บรรดาผู้สนับสนุนของสองสโมสรเรียกว่า ดาร์บีมิตรภาพ (The friendly derby) เพราะถือว่าเป็นเพียงการแข่งดาร์บีไม่กี่นัด ที่บรรดาผู้สนับสนุนไม่มีความขัดแย้งหรือแข่งขันกันดุเดือดจนเลยเถิดเกินไป อย่างไรก็ตาม ณ ปี 2025/26 เอฟเวอร์ตันจะลงเล่นเกมเหย้าที่ฮิลล์ดิกกินสันสเตเดียม ขณะที่ลิเวอร์พูลเล่นที่แอนฟีลด์
โดยเมอร์ซีย์ไซด์ดารบีที่ได้ชื่อว่าสนุก และลุ้นตลอดการแข่งขันจนเป็นเสน่ห์ คือในช่วงทศวรรษที่ 80 ที่ทั้งสองสโมสรต่างก็เป็นสโมสรที่มีลุ้นในการได้แชมป์ดิวิชันหนึ่งทั้งคู่ แต่เมื่อมาถึงปัจจุบัน เสน่ห์ดังกล่าวอาจลดลงไปเนื่องจากไม่ได้เป็นสโมสรที่มีโอกาสลุ้นแชมป์เหมือนเช่นในอดีต แต่ทว่ามนต์เสน่ห์ของเมอร์ซีย์ไซด์ดาร์บีก็ยังคงอยู่ในความทรงจำของบรรดาผู้สนับสนุนและแม้แต่ผู้เล่นของทั้งสองสโมสรอยู่ เช่น สตีเวน เจอร์ราร์ด ของลิเวอร์พูล ที่เติบโตมากับความทรงจำของดาร์บีเหล่านี้ หรือรอสส์ บาร์กลีย์ ของเอฟเวอร์ตัน
 "ณ วันที่ 12 กุมภาพันธ์ ค.ศ. 2025"
 "ณ วันที่ 27 เมษายน 2025"
เกียรติประวัติ.
(ในการแข่งขันแชริตี/คอมมิวนิตีชีลด์ หากจบเกมและยังเสมอกันอยู่จะครองแชมป์ร่วมกัน ก่อนที่จะยกเลิกในปี 1993)<br>
ลิเวอร์พูล = 9 ครั้ง, 6 ครั้งร่วมกัน<br>
เอฟเวอร์ตัน = 8 ครั้ง, 1 ครั้งร่วมกัน
กระทรวงศึกษาธิการสหรัฐ

กระทรวงศึกษาธิการสหรัฐอเมริกา  เป็นกระทรวงของรัฐบาลกลางแห่งสหรัฐ ก่อตั้งขึ้นในวันที่ 17 ตุลาคม ค.ศ. 1979 และเริ่มปฏิบัติการในวันที่ 4 พฤษภาคม ค.ศ. 1980
กระทรวงศึกษาธิการนั้นแยกออกมาจากกระทรวงสาธารณสุข ศึกษาธิการ และสวัสดิการสหรัฐ มีเจ้ากระทรวงคือรัฐมนตรีว่าการกระทรวงศึกษาธิการสหรัฐ จัดเป็นกระทรวงขนาดเล็ก มีเจ้าหน้าที่เพียง 5,000 ราย และมีงบประมาณในปี ค.ศ. 2016 เพียง 73 ล้านดอลลาร์สหรัฐ
ประธานาธิบดีดอนัลด์ ทรัมป์ ลงนามในคำสั่งยุบกระทรวงนี้เมื่อวันที่ 20 มีนาคม ค.ศ. 2025 แต่คำสั่งจะมีผลต่อเมื่อได้รับความเห็นชอบจากรัฐสภา
กระทรวงพาณิชย์สหรัฐ

กระทรวงพาณิชย์สหรัฐอเมริกา  เป็นกระทรวงของรัฐบาลกลางแห่งสหรัฐ ก่อตั้งเมื่อวันที่ 14 กุมภาพันธ์ ค.ศ. 1903 มีหน้าที่ในการขับเคลื่อนความเติบโตทางเศรษฐกิจของประเทศ
สำนักงานใหญ่ของกระทรวงตั้งอยู่ที่อาคารเฮอร์เบิร์ต ซี. ฮูเวอร์ ในวอชิงตัน ดี.ซี. รัฐมนตรีว่าการกระทรวงพาณิชย์คนปัจจุบันคือเพนนี พริตซ์เกอร์
ข้อมูลด้านสุขภาพในวิกิพีเดีย

สารานุกรมออนไลน์วิกิพีเดียมีตั้งแต่คริสต์ทศวรรษ 2000 ทำหน้าที่เป็นแหล่งข้อมูลสุขภาพ ที่ได้รับความนิยมสำหรับบุคคลทั่วไปและผู้ปฏิบัติงานด้านการดูแลสุขภาพในหลายกรณี บทความที่เกี่ยวข้องกับสุขภาพในวิกิพีเดียมีการเข้าถึงอย่างแพร่หลายในฐานะผลจากเสิร์ชเอนจิน ซึ่งบ่อยครั้งได้ส่งลิงก์ไปยังบทความวิกิพีเดีย การประเมินผลแบบเสรีได้ทำให้ประชากรและผู้คนจำนวนมากแสวงหาข้อมูลด้านสุขภาพในวิกิพีเดีย จากขอบเขตของข้อมูลด้านสุขภาพในวิกิพีเดีย และคุณภาพของข้อมูลในวิกิพีเดีย
ที่วิกิพีเดียภาษาอังกฤษในปี ค.ศ. 2014 มีบทความในหัวข้อที่เกี่ยวข้องกับสุขภาพประมาณ 25,000 บทความ และในสารานุกรมวิกิพีเดียทุกภาษามีบทความด้านสุขภาพร่วม 155,000 บทความ โดยใช้แหล่งอ้างอิงถึง 950,000 แหล่ง กับจำนวนยอดผู้เข้าชมรวม 4.8 พันล้านครั้งในปี ค.ศ. 2013 ซึ่งปริมาณการเข้าชมนี้ทำให้วิกิพีเดียเป็นหนึ่งในแหล่งข้อมูลด้านสุขภาพที่ได้รับการพิจารณามากที่สุดในโลก หรือบางทีอาจจะเป็นแหล่งที่มาที่ได้รับการพิจารณามากที่สุด
ประสิทธิ์ ไชยะโท

ประสิทธิ์ ไชยะโท (8 สิงหาคม พ.ศ. 2494 – 10 กันยายน พ.ศ. 2567) ชื่อเล่น เบิ้ม เป็นนักดนตรี ตำแหน่งมือกลองของวงแกรนด์เอ็กซ์ และเป็นหนึ่งในสมาชิกยุคก่อตั้งของวง 
ประสิทธิ์ ไชยะโท เป็นบุตรชายของนายประสาท ไชยะโท อดีตสมาชิกผู้แทนราษฎรจังหวัดยะลา 4 สมัยของพรรคเสรีมนังคศิลาและพรรคธรรมสังคม กับนางจารีย์ ไชยะโท และเคยเข้าร่วมวงแกรนด์เอ็กซ์ ตั้งแต่เริ่มประกวดวงดนตรีในช่วงที่ยังเรียนอยู่ที่วิทยาลัยบพิตรพิมุข ร่วมกับนคร เวชสุภาพร และสมาชิกยุคก่อตั้งรายอื่น จนได้ออกแผ่นเสียงซิงเกิล ชุด คู่นก ซึ่งเป็นการบันทึกแผ่นเสียงครั้งแรกของวง ในปี พ.ศ. 2520 
จากนั้น ได้ร่วมบันทึกเสียงในอัลบั้มลูกทุ่งดิสโก้ชุดที่ 1 ซึ่งเป็นสตูดิโออัลบั้มชุดแรก ในแนวเพลงดิสโก้ และประสบความสำเร็จเมื่อทำยอดขายได้มากกว่า 1,000,000 ชุด ในปีที่วางจำหน่าย 
ประสิทธิ์ ไชยะโท ถือเป็นสมาชิกหลักของวงแกรนด์เอ็กซ์ ทำหน้าที่ตีกลองและร้องนำในบางเพลง โดยเพลงที่ประสิทธิ์ ไชยะโท ร้องนำให้กับทางวง ที่แฟนเพลงคุ้นเคยคือเพลง "ช่างเถอะวันนี้", "น้ำค้าง" และเพลง "โบว์สีแดง" โดยประสิทธิ์ ถือเป็นสมาชิกที่อยู่กับวงแกรนด์เอ็กซ์ยาวนานที่สุดเท่ากับนคร เวชสุภาพร ที่เป็นหัวหน้าวง โดยมีผลงานร่วมกับวงแกรนด์เอ็กซ์ตั้งแต่ช่วงออกซิงเกิลชุดแรก จนถึงอัลบั้มชุดอัลบั้มชุดพิเศษเพลงพระราชนิพนธ์ดวงใจกับความรัก ในปี พ.ศ. 2530
ประสิทธิ์ ไชยะโท เสียชีวิตเมื่อช่วงเที่ยงของวันที่ 10 กันยายน พ.ศ. 2567 ที่โรงพยาบาลสิรินธร ด้วยโรคไตวายและติดเชื้อในกระแสเลือด สิริอายุได้ 73 ปี นับเป็นสมาชิกในยุคคลาสสิคคนที่ 2 ของแกรนด์เอ็กซ์ที่เสียชีวิต ต่อจากเสน่ห์ ศุภรัตน์ มือทรัมเป็ต
คอนสตันติน โรคอสซอฟสกี

คอนสตันติน คอนสตันติโนวิช โรคอสซอฟสกี  เป็นผู้บัญชาการโซเวียตและโปแลนด์เป็นผู้ได้รับยศจอมพลแห่งสหภาพโซเวียตและจอมพลแห่งโปแลนด์และดำรงตำแหน่งรัฐมนตรีว่าการกระทรวงกลาโหมของสาธารณรัฐประชาชนโปแลนด์ ตั้งแต่ปี 1949 จนกระทั่งถูกถอดถอนในปี 1956 ระหว่างการปฏิวัติตุลาคมในโปแลนด์ เขากลายเป็นหนึ่งในผู้บัญชาการกองทัพแดงที่โดดเด่นที่สุดในสงครามโลกครั้งที่สอง
โรคอสซอฟสกี้เกิดในกรุงวอร์ซอ (ในโปแลนด์ปัจจุบัน ซึ่งขณะนั้นเป็นส่วนหนึ่งของจักรวรรดิรัสเซีย) โรคอสซอฟสกี้รับราชการในกองทัพจักรวรรดิรัสเซียในช่วงสงครามโลกครั้งที่ 1 ในปี 1917 เขาได้เข้าร่วมกับกลุ่มกองกำลังกึ่งทหารการ์ดแดง และในปี 1918 ได้เข้าร่วมกองทัพแดงที่เพิ่งจัดตั้งขึ้นใหม่ เขาต่อสู้อย่างโดดเด่นในช่วงสงครามกลางเมืองรัสเซีย (ค.ศ. 1917-1922) โรคอสซอฟสกีดำรงตำแหน่งผู้บังคับบัญชาระดับสูงจนถึงปี 1937 เมื่อเขาตกเป็นเหยื่อของการกวาดล้างใหญ่ซึ่งในระหว่างนั้นเขาถูกตราหน้าว่าเป็นคนทรยศ ถูกจำคุกและถูกทรมาน
หลังจากความล้มเหลวของสหภาพโซเวียตในสงครามฤดูหนาวในปี ค.ศ. 1939–1940 โรคอสซอฟสกีถูกนำออกจากคุกและกลับเข้ารับตำแหน่งอีกครั้ง เนื่องจากมีความจำเป็นเร่งด่วนสำหรับเจ้าหน้าที่ที่มีประสบการณ์ หลังจากการรุกรานสหภาพโซเวียตของเยอรมนีในเดือนมิถุนายน ค.ศ. 1941 โรคอสซอฟสกีมีบทบาทสำคัญในการป้องกันมอสโก(ค.ศ. 1941-1942) และการรุกตอบโต้ที่สตาลินกราด (ค.ศ. 1942–1943) และคูสต์ (ค.ศ. 1943) เขามีส่วนสำคัญในการวางแผนและดำเนินการส่วนหนึ่งของปฏิบัติการบากราติออน (ค.ศ. 1944) ซึ่งเป็นหนึ่งในความสำเร็จที่เด็ดขาดที่สุดของกองทัพแดงในสงคราม ซึ่งเขาได้รับแต่งตั้งให้เป็นจอมพลแห่งสหภาพโซเวียต
หลังสงครามโรคอสซอฟสกีกลายเป็นรัฐมนตรีว่าการกระทรวงกลาโหมและรองประธานสภาแห่งคณะรัฐมนตรีในสาธารณรัฐประชาชนโปแลนด์ที่เพิ่งจัดตั้งขึ้น โรคอสซอฟสกีถูกบีบให้ออกจากตำแหน่งในโปแลนด์ในปี ค.ศ. 1956 หลังจากที่วลาดีสลาฟ โกมุลกา ขึ้นเป็นผู้นำของโปแลนด์ จากนั้นโรคอสซอฟสกีก็กลับไปยังสหภาพโซเวียต ซึ่งเขาใช้ชีวิตที่เหลือจนกระทั่งเสียชีวิตในปี ค.ศ. 1968
เชิงอรรถ.
<templatestyles src="Reflist/styles.css" />
แหล่งข้อมูลอื่น.
 <ns>10</ns>
 <id>867570</id>
 <revision>
 <id>11314596</id>
 <parentid>11208483</parentid>
 <timestamp>2024-02-05T13:11:37Z</timestamp>
 <contributor>
 <username>BeckNoDa</username>
 <id>198741</id>
 </contributor>
 <origin>11314596</origin>
 <model>wikitext</model>
 <format>text/x-wiki</format>
ชิอากิ คูริยามะ

ชิอากิ คูริยามะ (; โรมาจิ: "Kuriyama Chiaki"; 10 ตุลาคม ค.ศ. 1984 –) เป็นทั้งนักแสดงหญิง, นักร้อง และนางแบบชาวญี่ปุ่น เธอเป็นที่รู้จักในโลกตะวันตกจากการสวมบทชิงุสะ ทาคาโกะ ในภาพยนตร์ปี ค.ศ. 2000 เรื่อง"เกมนรก โรงเรียนพันธุ์โหด" ของคิงกิ ฟูกาซากุ และโกโกะ ยูบาริ ในภาพยนตร์ปี ค.ศ. 2003 เรื่อง"นางฟ้าซามูไร" ของเควนติน แทแรนติโน
พระเจ้าชินมุน

พระเจ้าชินมุนแห่งชิลลา  พระราชาลำดับที่ 31 แห่งอาณาจักรชิลลาและเป็นพระราชาองค์แรกหลังยุค สามก๊กแห่งเกาหลี 
พระเจ้าชินมุนมีพระนามเดิมว่า องค์ชายคิมจ็องมย็อง ได้รับการสถาปนาเป็นรัชทายาทโดย พระเจ้ามุนมู พระราชาลำดับที่ 30 ผู้เป็นพระราชบิดาเมื่อ ค.ศ. 665 เมื่อพระเจ้ามุนมูเสด็จสวรรคตใน ค.ศ. 681 องค์ชายคิมจ็องมย็องที่รัชทายาทจึงขึ้นสืบราชบัลลังก์เป็น พระเจ้าชินมุน ในรัชสมัยของพระองค์เกิดการก่อกบฏของ คิมฮึงโดล ขุนนางผู้ใหญ่ที่เป็นพระสัสสุระ (พ่อตา) ของพระเจ้าชินมุนเนื่องจากคิมฮึงโดลไม่พอใจพระเจ้าชินมุนที่ไม่ใส่ใจดูแลพระมเหสีองค์แรกที่เป็นธิดาของคิมฮึงโดลซึ่งไม่สามารถประสูติพระโอรสให้พระเจ้าชินมุนแต่ในที่สุดกองทัพกบฏของคิมฮึงโดลก็ถูกปราบลงจนได้
ทาลัสซีเมียแบบเดลตา-บีตา

ทาลัสซีเมียแบบเดลตา-บีตา 
เป็นทาลัสซีเมียประเภทหนึ่ง ซึ่งเป็นกลุ่มโรคเลือดที่มีความผิดปกติในการสังเคราะห์ห่วงลูกโซ่โปรตีนของเฮโมโกลบิน
ซึ่งสืบทอดทางกรรมพันธุ์ผ่านลักษณะด้อยของออโตโซม (autosomal recessive)
โดยสัมพันธ์กับหน่วยย่อยของเฮโมโกลบินส่วนเดลตา
อาการ.
บุคคลที่มีทาลัสซีเมียแบบเดลตา-บีตาปกติจะไม่มีอาการอะไร แต่ก็อาจจะมีเม็ดเลือดแดง (microcytosis) ที่เล็กกว่าปกติ
กลไก.
โดยทางพันธุศาสตร์แล้ว ทาลัสซีเมียแบบเดลตา-บีตาสืบทอดทางกรรมพันธุ์ผ่านลักษณะด้อยของออโตโซม (autosomal recessive)
ซึ่งหมายความว่าทั้งพ่อแม่ (คือ ยีนทั้ง 2 ก๊อปปี้) ต้องมียีนนี้
คนที่เป็นพาหะจะได้ยีนปกติที่สามารถผลิตเฮโมโกลบินเอมาจากพ่อหรือแม่ และได้ยีนที่ไม่สามารถผลิตเฮโมโกลบินเอจากอีกคนหนึ่ง
ทาลัสซีเมียประเภทนี้พิจารณาว่ามีน้อย
ในด้านพยาธิสรีรภาพของโรค โปรตีนโกลบินแบบเดลตาและบีตาจะมีการหลุดหาย (deletion) ดังนั้นยีนที่ได้รับการถอดรหัส (คือ ทำก๊อปปี้อาร์เอ็นเอ)
จะเป็นยีนแกมมาที่อยู่บนโครโมโซมที่เสียหาย
ถ้าบุคคลมีการกลายพันธุ์เป็นยีนเดลตา0ทั้งสอง ก็จะไม่สามารถผลิตเฮโมโกลบินแบบเอ2 (alpha2,delta2) ได้
แต่ว่า นี่ค่อนข้างมีผลน้อยเพราะว่าในเลือด เพียงแค่ 2-3% ของเฮโมโกลบินที่ผลิตในผู้ใหญ่เป็นเฮโมโกลบินแบบเอ2
ดังนั้น แม้บุคคลนี้ก็ยังมีกำหนดเลือดที่เป็นปกติ คือ จำนวนเม็ดเลือดแดง, เฮโมโกลบินรวม, และปริมาตรของเม็ดเลือดแดงโดยเฉลี่ย (MCV)
ทาลัสซีเมียแบบเดลตา-บีตามียีนกลายพันธุ์ตำแหน่งหนึ่งที่จุด +69
ความสัมพันธ์กับทาลัสซีเมียแบบบีตา.
ความสำคัญในการรู้จักว่ามีทาลัสซีเมียแบบเดลตา-บีตาก็คือ เมื่อมันอาจจะพรางวินิจฉัยของทาลัสซีเมียแบบบีตา
เพราะว่าปกติแล้วในทาลัสซีเมียบีตา ระดับเฮโมโกลบินเอ2 จะสูงขึ้น
แต่ว่า การมีทาลัสซีเมียเดลตา-บีตาร่วมด้วยจะลดระดับของเฮโมโกลบินเอ2 จนถึงระดับปกติ และดังนั้นจะพรางการวินิจฉัยว่ามีทาลัสซีเมียแบบเบตา
การวินิจฉัย.
การวินิจฉัยทาลัสซีเมียเดลตา-บีตาอาศัยค่าที่แสดงเม็ดเลือดแดงว่าสีจาง (hypochromic) และเม็ดเล็ก (microcytic)
โดยเป็นส่วนของการตรวจนับเม็ดเลือดอย่างสมบูรณ์ ซึ่งสามารถใช้วินิจฉัยเหตุผลที่บุคคลมีภาวะโลหิตจาง ซึ่งในกรณีนี้เป็นเพราะทาลัสซีเมีย
การรักษา.
ในการรักษาทาลัสซีเมียแบบนี้ เรื่องที่น่าเป็นห่วงก็คือภาวะโลหิตจาง และดังนั้น การถ่ายเลือดก็จะเป็นวิธีการรักษาอย่างหนึ่ง แต่การถ่ายเลือดก็อาจจะนำปัญหาอย่างอื่น ๆ มาได้
การปลูกถ่ายเซลล์ต้นกำเนิดเป็นทางเลือกอีกอย่างหนึ่ง แต่ว่าทั้งคนบริจาคและคนรับบริจาคไขกระดูกต้องเข้ากันได้ และโอกาสเสี่ยงอย่างอื่น ๆ ก็ต้องประเมินด้วย
เชิงอรรถและอ้างอิง.
<templatestyles src="Reflist/styles.css" />
เอากุสทาแห่งซัคเซิน-โกทา-อัลเทินบวร์ค

เจ้าหญิงเอากุสทาแห่งซัคเซิน-โกทา-อัลเทินบวร์ค  ทรงเป็นเจ้าหญิงเยอรมันที่อภิเษกเข้าสู่ราชวงศ์อังกฤษ เป็นพระชายาในเจ้าชายแห่งเวลส์ระหว่าง ค.ศ. 1736 ถึง 1751 และหลังจากนั้นเก้าปีทรงเป็นพระพันปีในสมเด็จพระเจ้าจอร์จที่ 3ในปี ค.ศ. 1760 พระองค์ทรงเป็นเจ้าหญิงแห่งเวลส์หนึ่งในสี่องค์ที่ไม่ได้ขึ้นเป็นสมเด็จพระราชินี ทรงเป็นพระปัยยิกา ของ สมเด็จพระราชินีนาถวิกตอเรีย
เจ้าหญิงเอากุสทาประสูติในเมืองโกทา ในรัฐทือริงเงิน เป็นธิดาในฟรีดริชที่ 2 ดยุกแห่งซัคเซิน-โกทา-อัลเทินบวร์ค กับดัชเชสมักดาเลนา เอากุสทา แห่งอัลฮัลท์-เซิร์บส์ ขณะมีอายุ 29 ปี ได้อภิเษกสมรสกับเจ้าชายเฟรเดอริก เจ้าชายแห่งเวลส์ รัชทายาทในพระเจ้าจอร์จที่ 2 แห่งบริเตนใหญ่ ก่อนหน้านั้น กษัตริย์แห่งปรัสเซียทรงเทียบเชิญพระราชธิดาองค์โตมาอภิเษกสมรสกับเจ้าชายเฟรเดอริกแต่พระเจ้าจอร์จที่ 2 ทรงปฏิเสธ ฝ่ายปรัสเซียเองก็ไม่ลดความพยายาม และท่ามกลางข่าวลือว่าทางราชวงศ์อังกฤษได้รับข้อเสนอให้อภิเษกกับท่านหญิงไดอานา สเปนเซอร์ หลานในดัชเชสแห่งมาร์ลบะระ
ระหว่างที่พระเจ้าจอร์จที่ 2 เสด็จเยือนฮันโนเฟอร์ ราชวงศ์ปรัสเซียได้กราบทูลให้เจ้าหญิงเอากุสทาแห่งซัคเซิน-โกทาเข้าเฝ้า เมื่อพระเจ้าจอร์จที่ 2 ทอดพระเนตรแล้ว ก็รับสั่งว่าเหมาะสม จึงยินยอมให้เจ้าชายเฟรเดอริกทำการอภิเษกกับเอากุสทา ในขณะที่เจ้าชายเฟรเดอริกก็รับสั่งว่า ทรงยินยอมทุกประการไม่ว่าพระราชบิดาจะประสงค์สิ่งใด อย่างไรก็ตาม เจ้าหญิงเอากุสทาไม่สามารถตรัสภาษาฝรั่งเศสหรืออังกฤษได้ แม้ว่าก่อนอภิเษกจะทรงได้เข้าหลักสูตรภาษาอังกฤษ อย่างไรก็ตาม มารดาของพระนางไม่คิดว่านั่นจำเป็นมากนัก เพราะในราชวงศ์อังกฤษก็มีพระบรมวงศ์เชื้อสายเยอรมันอยู่มากและหลายองค์สามารถพูดเยอรมันได้
ทั้งสองพระองค์อภิเษกสมรสเมื่อวันที่ 8 พฤษภาคม 1736 ที่อารามหลวงในพระราชวังเซนต์เจมส์ กรุงลอนดอน
สถาปัตยกรรมแบบควีนแอนน์

สถาปัตยกรรมแบบควีนแอนน์ ในอังกฤษหมายถึงสถาปัตยกรรมบาโรกแบบอังกฤษ ในรัชสมัยของสมเด็จพระราชินีนาถแอนน์แห่งเกรตบริเตน (ครองราชย์ ค.ศ. 1702–1714) หรือรูปแบบสถาปัตยกรรมแบบฟื้นฟูในช่วงท้ายของศตวรรษที่ 19 และต้นศตวรรษที่ 20 (อาจเรียกได้ว่า สถาปัตยกรรมฟื้นฟูแบบควีนแอนน์) ในอังกฤษโดยมากหมายถึงอาคารพักอาศัยที่มีขนาดใหญ่ถึงคฤหาสน์ และมักออกแบบอย่างงดงามแต่เรียบง่ายโดยช่างก่อสร้างท้องถิ่นหรือสถาปนิกท้องถิ่น 
นักวิจารณ์และนักเขียนแนวสถาปัตยกรรม มาร์คัส บินนีย์ เขียนไว้ใน "The Times" ในปี ค.ศ. 2006 อธิบายบ้านพอลตันที่สร้างในปี ค.ศ. 1706 ในช่วงรัชสมัยสมเด็จพระราชินีนาถแอนน์แห่งเกรตบริเตน ไว้ว่า "เป็นสถาปัตยกรรมที่น่าปลาบปลื้ม" บินนีย์อธิบายแนวทางของสถาปัตยกรรมไว้ว่า
วันซาเมนฮอฟ

วันซาเมนฮอฟ  มีอีกชื่อว่า วันหนังสือเอสเปรันโต เป็นวันที่มีการฉลองในวันที่ 15 ธันวาคม ซึ่งเป็นวันเกิดของแอล. แอล. ซาเมนฮอฟ ผู้สร้างภาษาเอสเปรันโต ซึ่งเป็นวันเฉลิมฉลองที่นิยมอย่างกว้างขวางมากในวัฒนธรรมเอสเปรันโต ในวันนั้น ผู้พูดภาษาเอสเปรันโตจะจัดงานให้ข้อมูลและการชุมนุมทางวัฒนธรรมเพื่อสนับสนุนวรรณกรรมในภาษาเอสเปรันโต
ประวัติการฉลองภาษาเอสเปรันโตในวันเกิดซาเมนฮอฟสืบต้นกำเนิดถึงวันที่ 17 ธันวาคม ค.ศ. 1878 ตอนจัดงานฉลองวันเกิดครบรอบ 19 ปี เขาเสนอ "Lingwe uniwersala" ภาษาช่วยสื่อสารนานาชาติภาษาแรกของเขาเอง ให้แก่บรรดาเพื่อน จากนั้นใน ค.ศ. 1887 เมื่อเขาตีพิมพ์ "Unua Libro" ซึ่งทำให้ภาษานี้ได้พัฒนาไปเป็นภาษาเอสเปรันโต จึงมีการจัดให้วันที่ 15 ธันวาคมเป็นวันภาษาเอสเปรันโต แต่ปัจจุบันฉลองในวันที่ 26 กรกฎาคม ซึ่งเป็นวันที่มีการตีพิมพ์ "Unua Libro" ขึ้น
20 ใหม่ ยูเทิร์นวัย หัวใจรีเทิร์น

20 ใหม่ ยูเทิร์นวัย หัวใจรีเทิร์น เป็นภาพยนตร์ไทยแนว Comedy, Romance, Drama สร้างโดย Cj Major ร่วมกับ M Pictures รีเมคจาก เรื่อง Miss Granny เวอร์ชันเกาหลี และ 20 Once Again เวอร์ชันจีน กำกับโดยอารยะ สุริหาร นำแสดงโดย ดาวิกา โฮร์เน่ สหรัถ สังคปรีชา และ กฤษณภูมิ พิบูลสงคราม กำหนดออกฉายในวันที่ 24 พฤศจิกายน พ.ศ. 2559
เรื่องย่อ.
ปาน คุณย่าวัย 74 ปี ทั้งหัวดื้อและขี้โวยวาย ครอบครัวของเธอวางแผนส่งตัวคุณย่าไปอยู่บ้านพักคนชรา ย่าปาน ออกจากบ้านไปด้วยความเศร้าและผิดหวัง เธอเดินเรื่อยเปื่อยจนไปเจอร้านถ่ายภาพแห่งหนึ่งชื่อ "ฉายารำลึก" ย่าปาน ตัดสินใจเข้าไปในร้านเพื่อถ่ายรูปตั้งใจว่าจะเป็นภาพสุดท้ายของตน แต่เมื่อออกมาจากร้าน เธอต้องตะลึงที่เห็นตัวเองหน้าตากลับย้อนไปเหมือนเธออายุ 20 ปีอีกครั้ง จากนั้นชีวิตของเธอก็เปลี่ยนไป เธออยากใช้ชีวิตให้สดใสและอิสระแต่อีกใจก็อยากกลับไปสานสัมพันธ์กับครอบครัว ด้วยเหตุนี้ ย่าปานจึงเปลี่ยนชื่อเป็น ป่าน และเข้าร่วมวงดนตรีกับ บูม (เจเจ กฤษณภูมิ พิบูลสงคราม) หลานชายของเธอ โดยมี นัท โปรดิวเซอร์หนุ่มเจ้าของรายการโทรทัศน์ ที่เห็นความสามารถอันแตกต่างจากนักร้องคนอื่น ๆ ของป่าน จึงพยายามผลักดันวงดนตรีนี้ให้โด่งดัง
1/9

1/9 อาจหมายถึง:
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
โอพิสโธคอนตา

โอพิสโธคอนตา  หรือ โอพิสโธคอนส์ เป็นกลุ่มขนาดใหญ่ของยูแคริโอต ประกอบไปด้วยทั้งอาณาจักรสัตว์และเห็ดรา และรวมกันกับจุลินทรีย์ยูแคริโอตขนาดเล็ก ซึ่งบางครั้งถูกจัดให้อยู่ในไฟลัมโคอาโนซัว (ถูกจัดอยู่ในอาณาจักรโพรทิสตา ตามอัตภาพ) กลุ่มโอพิสโธคอนตานี้ (บางครั้งถูกเรียกว่า "กลุ่มฟังไจ/เมตาซัว")<ref name="urlFungi/Metazoa group"></ref> ถูกยอมรับโดยทั่วไปว่าเป็นกลุ่มชาติพันธุ์เดียว
อนุกรมวิธาน.
โอพิสโธคอนตาแบ่งออกเป็นโฮโลไมโคตา (เห็ดราและสิ่งมีชีวิตที่ใกล้เคียงกับเห็ดรามากกว่าสัตว์) และโฮโลซัว (สัตว์และสิ่งมีชีวิตอื่นที่ใกล้เคียงกับสัตว์มากกว่าเห็ดรา) ดังนี้
โคเรียส์เน็กซต์ท็อปโมเดล (ฤดูกาลที่ 1)

โคเรียส์เน็กซต์ท็อปโมเดล ฤดูกาลที่ 1 ออกอากาศตั้งแต่วันที่ 18 กันยายน ถึง 11 ธันวาคม 2010 ในรอบ 6 คนสุดท้ายของฤดูกาลนี้ จะได้ไปแข่งขันกันต่อที่ ปารีส ประเทศฝรั่งเศส
ผู้ชนะในฤดูกาลนี้คือ อี จี-มิน อายุ 22 ปี
ข้อมูลการออกอากาศ.
ตอนที่ 1.
"ออกอากาศ 18 กันยายน 2010"
เป็นการคัดเลือกผู้เข้าแข่งขันจาก 50 คนให้เหลือ 24 คนสุดท้าย
ตอนที่ 2.
"ออกอากาศ 25 กันยายน 2010"
ผู้เข้าแข่งขัน 24 คนสุดท้ายได้มาเจอกับ ชัง ยุน-จู และได้เริ่มการแข่งขันประจำสัปดาห์โดยเดินแบบบนรันเวย์ และ คิม มิน ซ็อน เป็นผู้เข้าแข่งขันที่ถูกเพิ่มเข้ามา หลังจากนั้นได้มีการถ่ายภาพร่วมกับนายแบบเพื่อเลือกผู้เข้าแข่งขัน 14 คนสุดท้าย
ตอนที่ 3.
"ออกอากาศ 2 ตุลาคม 2010"
สาวๆ ทั้ง 14 คนได้มาถึงที่บ้านพัก หลังจากนั้นพวกเธอได้รับการแปลงโฉม และเริ่มการแข่งขันถ่ายภาพ
ตอนที่ 4.
"ออกอากาศ 9 ตุลาคม 2010"
ตอนที่ 5.
"ออกอากาศ 16 ตุลาคม 2010"
ตอนที่ 6.
"ออกอากาศ 23 ตุลาคม 2010"
ต่อจากตอนที่แล้ว ซ็อก ดัน-บี ได้ถูกคัดออกเป็นคนที่สอง
ตอนที่ 7.
"ออกอากาศ 30 ตุลาคม 2010"
ตอนที่ 8.
"ออกอากาศ 6 พฤศจิกายน 2010"
ตอนที่ 9.
"ออกอากาศ 13 พฤศจิกายน 2010"
ตอนที่ 10.
"ออกอากาศ 20 พฤศจิกายน 2010"
ตอนที่ 11.
"ออกอากาศ 27 พฤศจิกายน 2010"
ตอนที่ 12.
"ออกอากาศ 4 ธันวาคม 2010"
เป็นตอนพิเศษของผู้เข้าแข่งขันสามคนสุดท้าย
ตอนที่ 13.
"ออกอากาศ 11 ธันวาคม 2010"
ผู้เข้าแข่งขัน.
"(อายุเป็นไปตามช่วงเวลาที่ถ่ายทำรายการ)"
กิตติพันธ์ พุ่มสุโข

กิตติพัฒน์ พุ่มสุโขรักษ์ หรือ กิตติพันธ์ พุ่มสุโข (ชื่อเล่น ติ๊ก; เกิด 28 มีนาคม พ.ศ. 2512 -) เป็นอดีตนักแสดง นักร้องและนายแบบชาวไทย เขามีชื่อเสียงจากการเป็นนักร้องสังกัดเอสพี ศุภมิตร โดยมีผลงานเพลงแรกชื่อ "ยกมาทั้งใจ" ในปี พ.ศ. 2531 มีผลงานละครโทรทัศน์เรื่องแรกของสถานีโทรทัศน์ไทยทีวีสี ช่อง 3 เรื่อง "นิยายรักนักศึกษา" ซึ่งกำกับโดย ศุภักษร
ชีวิตส่วนตัว.
กิตติพันธ์ เป็นบุตรชายของนายโกมล กับนางบรรลุ พุ่มสุโข มีพี่น้อง 4 คนและเป็นน้องชายของ ไกรวิทย์ พุ่มสุโข นักร้องและนักแสดงเช่นกัน เขาสมรสกับ นภัสนันท์ จันทร์กล่ำ (แจง) บรรณาธิการและเจ้าของสำนักพิมพ์ บ้านหนังสือ 19 และมีลูกสาว 1 คนคือ นารารัศมิ์ พุ่มสุโขรักษ์ (ชื่อเล่น : เฌอแตม) ซึ่งเข้าสู่วงการบันเทิงเช่นกัน
ประวัติอาชีพ.
กิตติพันธ์เริ่มเข้าวงการครั้งแรกเมื่อปี พ.ศ. 2531 โดยจิตนาถ วัชรเสถียร นักแต่งแพลงชื่อดังเป็นคนชักชวนให้ทำผลงานเพลงตามพี่ชาย ไกรวิทย์ พุ่มสุโข แล้วจึงออกอัลบั้มกับค่ายเพลง เอสพี ศุภมิตร ในปี พ.ศ. 2531 ชื่อ 'ยกมาทั้งใจ' มีเพลงดังหลายเพลง เช่น ยกมาทั้งใจ, โยนหัวใจ, มากเกินไป แล้วจึงมาเป็นนักแสดงละครสังกัดช่อง 3 โดยเล่นละครเรื่อง "นิยายรักนักศึกษา" ซึ่งกำกับโดย ศุภักษร เป็นเรื่องแรก ต่อมาในปี พ.ศ. 2534 ได้ออกอัลบั้มชุดที่ 2 คือ 'ทางม้าลาย' มีเพลงที่โดดเด่น เช่น ทางม้าลาย, คนใกล้ตัว, พอเสียที, ไม่ต่างกัน ต่อมาเมื่อหมดสัญญากับเอสพี ศุภมิตร ก็หันมาเป็นนักแสดงอิสระเช่นละครให้กับค่ายกันตนา และมีเดีย ออฟ มีเดียส์ และเล่นละครเรื่องสุดท้าย คือ "หลังคาแดง" ซึ่งกำกับโดย ศรัณยู วงศ์กระจ่าง ทางช่อง 7 ก่อนจะออกจากวงการบันเทิงไปทำธุรกิจส่วนตัว ทั้งเปิดบริษัทออปแกไนเซอร์ และเขียนพ็อกเก็ตบุ๊ค ปัจจุบันเปิดสถาบันการสอนวิชาชีพช่างผม Nara Academy (นารา อะคาเดมี)
ผลงานเพลง.
(ธันวาคม 2533) "อัลบั้ม ยกมาทั้งใจ
(2534) "อัลบั้ม ทางม้าลาย
ภาคพื้นเมดิเตอร์เรเนียนและตะวันออกกลางในสงครามโลกครั้งที่สอง

ภาคพื้นเมดิเตอร์เรเนียนและตะวันออกกลาง  ซึ่งเป็นการสู้รบเพื่อยึดครองในเขตยุโรปใต้ ทะเลเมดิเตอร์เรเนียนแอฟริกาเหนือรวมไปถึงในตะวันออกกลาง กินเวลาตั้งแต่ 10 มิถุนายน พ.ศ. 2483 เมื่ออิตาลีเข้าสู่สงครามในฝ่ายอักษะจนกระทั่ง 2 พฤษภาคม พ.ศ. 2488 เมื่อกองกำลังฝ่ายอักษะในอิตาลียอมจำนน
ฟาสซิสต์อิตาลีมีวัตถุประสงค์เพื่อจะสร้างจักรวรรดิโรมันใหม่ในขณะที่กองกำลังอังกฤษที่มุ่งที่จะรักษาดินแดนและปกป้องประเทศต่าง ๆ จากอิตาลี อิตาลีเมเปิดการโจมตีต่าง ๆ ทั่วทะเลเมดิเตอร์เรเนียนซึ่งส่วนใหญ่ ไม่ประสบความสำเร็จ ทั้งในแอฟริกา ยูโกสลาเวียและกรีซจึงต้องขอความช่วยเหลือจากเยอรมนี สัมพันธมิตรและกองกำลังฝ่ายอักษะได้มีการต่อสู้รบทั่วแอฟริกาเหนือกับฝ่ายอักษะเข้าแทรกแซงในตะวันออกกลางที่ก่อให้เกิดการต่อสู้มากมายระหว่างฝรั่งเศสที่นิยมวีซีกับกองทัพเสรี ด้วยความเชื่อมั่นสูงว่ากองทัพเยอรมันจะวางแผนการโจมตีตะวันออกกลางแล้วอาจสามารถโจมตีชายแดนภาคใต้ของสหภาพโซเวียต แต่สามปีของการต่อสู้กองกำลังฝ่ายอักษะพ่ายแพ้ในแอฟริกาเหนือและการแทรกแซงในตะวันออกกลางก็หยุดลง กองกำลังพันธมิตรแล้วเริ่มการรุกรานของภาคใต้ของยุโรปส่งผลให้ชาวอิตาเลียนขับไล่ มุสโสลินีลงจากตำแหน่ง และเข้าร่วมเป็นพันธมิตร การสู้รบที่ยืดเยื้ออิตาลีเกิดขึ้นระหว่างพันธมิตรและกองทัพเยอรมันและเป็นสถานการณ์เชิงกลยุทธ์ที่มีการเปลี่ยนแปลงในทางตะวันออกเฉียงใต้ยุโรปทหารอังกฤษกลับไปยังกรีซ
หลังสงครามที่ยืดเยื่อส่งผลให้เกิดการล่มสลายของจักรวรรดิอิตาลีและเปลี่ยนแปลงตำแหน่งยุทธศาสตร์ของเยอรมนีและการสูญเสียรวม (รวมทั้งผู้ที่ถูกจับเมื่อยอมแพ้สุดท้าย) เป็นกว่าครึ่งล้านการสูญเสียของอิตาลีประมาณ 177,000 นาย มีอีกหลายร้อยหลายพันจับในระหว่างยุทธการต่าง ๆ อังกฤษสูญเสียมากกว่า 300,000 นาย บาดเจ็บล้มตายหรือถูกจับกุม และสหรัฐฯกว่า 130,000 นาย
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
วอตช์ด็อกส์ 2

วอตช์ด็อกส์ 2  เป็นเกมแนวแอ็กชันผจญภัยโลกเปิด ผลิตและจำหน่ายโดยยูบิซอฟต์ เป็นภาคต่อของเกม "วอตช์ด็อกส์" เกมออกจำหน่ายทั่วโลกบนเครื่องไมโครซอฟท์ วินโดวส์ เพลย์สเตชัน 4 และเอกซ์บอกซ์ วัน โดยออกจำหน่ายในเดือนพฤศจิกายน ค.ศ. 2016
เกมเล่นในมุมมองบุคคลที่สาม สำรวจเมืองด้วยเท้าหรือยานพาหนะ ฉากในเกมเป็นเมืองที่เลียนแบบบริเวณอ่าวซานฟรานซิสโก ผู้เล่นควบคุมตัวละครมาร์คัส ฮอลโลเวย์ นักเลงคอมพิวเตอร์ที่ทำงานกับกลุ่มเจาะข้อมูล เดดเซ็ก เพื่อโค่นล้มระบบตรวจตราของเมือง การทำภารกิจให้เสร็จสมบูรณ์นั้นมีหลายวิธี และการทำภารกิจเสร็จแต่ละครั้งจะได้ยอดผู้ติดตามในเดดเซ็กเพิ่ม ระบบผู้เล่นหลายคนมีไว้สำหรับเล่นต่อสู้หนึ่งต่อหนึ่ง และเชื่อมต่อกับผู้เล่นอีกคนเพื่อกำจัดผู้เล่นที่สร้างความหายนะในเกม
ยูบิซอฟต์มอนทรีออล ผู้พัฒนาเกม ได้ศึกษาผลตอบรับจากเกมภาคแรกเพื่อประเมินสิ่งที่ต้องปรับปรุงใน"วอตช์ด็อกส์ 2" และมีการวิจัยฉากในเกมโดยเดินทางไปรัฐแคลิฟอร์เนียบ่อยครั้ง ยูบิซอฟต์รีเฟลกชันส์เป็นผู้ปรับปรุงกลไกการขับรถ มีการปรึกษานักเจาะข้อมูลจริง ๆ เพื่อตรวจสอบความสมเหตุสมผลของเนื้อหาและกลไกของเกมเพื่อความถูกต้อง และการกล่าวอ้างถึงการเจาะข้อมูลในชีวิตจริง เช่น การประท้วงโครงการชาโนโลจี นั้นเป็นเรื่องแต่งทั้งสิ้น เพลงประกอบเกม"วอตช์ด็อกส์ 2" ประพันธ์โดยฮัดสัน โมฮอว์ก
เบน วูดเบิร์น

เบนจามิน "เบน" วูดเบิร์น  เกิดเมื่อวันที่ 15 ตุลาคม ค.ศ. 1999 เป็นนักฟุตบอลชาวเวลส์ ปัจจุบันเล่นให้กับออกซฟอร์ดยูไนเต็ด (โดยยืมตัวมาจากลิเวอร์พูล) ในตำแหน่งกองกลาง และทีมชาติเวลส์
สโมสรอาชีพ.
ลิเวอร์พูล.
วู้ดเบิร์นเกิดที่เชสเตอร์ มณฑลทางตอนเหนือของอังกฤษซึ่งตัวของวู้ดเบิร์นได้เข้าร่วมศูนย์ฝึกและทีมเยาวชนของลิเวอร์พูลเมื่อปี ค.ศ. 2010 ขณะอายุ 11 ปี โดยวู้ดเบิร์นอยู่ในประเภทพัฒนาฝีเท้าเร็วทำให้ได้ร่วมแข่งเอฟเอยูธคัพเมื่ออายุเพียง 15 ปีและได้ก้าวกระโดดอย่างมากโดยข้ามชุดอายุต่ำกว่า 16 ปี ไปเล่นในชุดอายุต่ำกว่า 18 ปีของสโมสร
ฤดูกาล 2016-17.
วู้ดเบิร์น สร้างชื่อขึ้นมาจากการได้ลงเล่นในอีเอฟแอลคัพ ฤดูกาล 2016–17 หรือลีกคัพ รอบก่อนรองชนะเลิศ ในฐานะตัวสำรองที่เปลี่ยนลงมาแทนที่เควิน สจวร์ต ในนาทีที่ 67 เมื่อวันที่ 29 พฤศจิกายน ค.ศ. 2016 ด้วยการพบกับลีดส์ยูไนเต็ด ที่สนามแอนฟีลด์ โดยวู้ดเบิร์นเป็นผู้ยิงประตูให้กับสโมสรได้ในนาทีที่ 81 นับเป็นประตูที่ 2 ในการแข่งขันครั้งนี้ ทำให้ลิเวอร์พูลเอาชนะไปได้ 2-0 ประตู และทำสถิติใหม่คือ เป็นผู้เล่นของลิเวอร์พูลชุดใหญ่ที่ทำประตูได้ด้วยอายุที่น้อยที่สุดคือ 17 ปี 45 วัน ทำลายสถิติเดิมที่เป็นของไมเคิล โอเวน ที่ทำไว้ด้วยอายุ 17 ปี 143 วัน โดยหลังการแข่งขันบรรดาผู้สนับสนุนลิเวอร์พูลต่างยกย่องวู้ดเบิร์นให้เป็น "ซีดานคนใหม่"
ฤดูกาล 2017-18.
ในวันที่ 25 ตุลาคม ค.ศ. 2017 วูดเบิร์นตัดสินใจต่อสัญญาระยะยาวกับสโมสรลิเวอร์พูล ไปอีก 5 ปี
 "ณ วันที่ 13 พฤษภาคม 2019"
"As of match played 2 September 2017. Wales score listed first, score column indicates score after each Woodburn goal."
ฌูแซ เอดัวร์ดู ดุช ซังตุช

ฌูแซ เอดัวร์ดู ดุช ซังตุช (28 สิงหาคม 1942 – 8 กรกฎาคม 2022) เป็นนักการเมืองชาวแองโกลาและเป็นประธานาธิบดีแห่งแองโกลาตั้งแต่ ค.ศ. 1979 ในฐานะประธานาธิบดี ฌูแซ เอดัวร์ดู ดุช ซังตุช ยังเป็นผู้บัญชาการทหารสูงสุดของกองทัพแองโกลา (FAA) และเป็นประธานพรรค People's Movement for the Liberation of Angola (MPLA) ซึ่งเป็นพรรคที่ปกครองประเทศแองโกลาตั้งแต่ได้รับเอกราชเมื่อปี 1975 ดุช ซังตุช เป็นผู้นำที่ดำรงตำแหน่งยาวนานที่สุดเป็นอันดับสองของแอฟริกาในขณะนี้ อันดับหนึ่งคือประธานาธิบดี เตโอโดโร โอเบียง อึงเกมา อึมบาโซโก แห่งประเทศอิเควทอเรียลกินี ผู้ซึ่งได้รับตำแหน่งก่อนหน้า ดุช ซังตุช ไม่ถึงสองเดือน
โมบูตู เซเซ เซโก

โมบูตู เซเซ เซโก (Mobutu Sese Seko; เกิด Joseph-Desiré Mobutu; 14 ตุลาคม 1930 – 7 กันยายน 1997) เป็นเผด็จการทหารและประธานาธิบดีของประเทศสาธารณรัฐประชาธิปไตยคองโก (ซึ่งโมบูตูเปลี่ยนชื่อเป็นซาอีร์ใน ค.ศ. 1971) ตั้งแต่ ค.ศ. 1965–1997 เขายังเป็นประธานองค์การเอกภาพแอฟริกาใน ค.ศ. 1967–1968
ขณะอยู่ในอำนาจ โมบูตูสร้างระบอบการปกครองแบบอำนาจนิยม สะสมความมั่งคั่งส่วนตัวและพยายามกวาดล้างอิทธิพลจากอารยธรรมของเจ้าอาณานิคมในประเทศ ในขณะที่ได้รับการสนับสนุนจากสหรัฐอเมริกาเพราะท่าทีที่ต่อต้านคอมมิวนิสต์
ระหว่างวิกฤตการณ์คองโก กองทัพเบลเยียมช่วยพันเอกโมบูตูทำรัฐประหารต่อรัฐบาลชาตินิยมของ ปาทริส ลูมูมบา ในปี 1960 และได้ประหารชีวิตลูมัมบาโดยการยิงเป้า โมบูตูได้เป็นเสนาธิการกองทัพก่อนที่จะได้รับอำนาจอย่างแท้จริงในรัฐประหารครั้งที่สองในปี 1965 โมบูตูเปลี่ยนชื่อประเทศคองโกเป็นซาอีร์ในปี 1971 และเปลี่ยนชื่อตัวเองเป็น โมบูตู เซเซ เซโก ในปี 1972
โมบูตูเปลี่ยนประเทศเป็นรัฐพรรคการเมืองเดียวซึ่งอำนาจทั้งหมดตกอยู่ในมือเขา เขายังเป็นบุคคลที่ถูกบูชาตามลัทธิบูชาบุคคลอีกด้วย ภายใต้การปกครองของเขา โมบูตูสร้างรัฐที่รวมอำนาจและรวมทรัพย์สมบัติไว้ส่วนตัวผ่านการแสวงหากำไรและคอร์รัปชั่น ทำให้บางคนเรียกการปกครองของเขาว่า "โจราธิปไตย" ประเทศมีอัตราเงินเฟ้อที่ควบคุมไม่ได้ มีหนี้สินมาก และการลดลงของค่าสกุลเงิน ในปี 1991 ความถดถอยทางเศรษฐกิจและความไม่สงบทำให้เขาตกลงที่จะแบ่งอำนาจกับผู้นำฝ่ายค้านแต่เขาใช้กองทัพในการขัดขวางการเปลี่ยนแปลงนี้จนกระทั่งเดือนพฤษภาคม ปี 1997 กองกำลังกบฏนำโดย โลร็อง-เดซีเร กาบีลา ขับไล่เขาออกนอกประเทศ ซาอีร์ถูกเปลี่ยนชื่อกลับเป็นสาธารณรัฐประชาธิปไตยคองโก เขาเจ็บป่วยจากมะเร็งต่อมลูกหมากและเสียชีวิตในอีกสามเดือนถัดมาที่โมร็อกโก
โมบูตูมีชื่อด้านการคอร์รัปชั่นและการฉ้อฉลเงินระหว่าง 4 ล้าน ถึง 15 ล้านดอลลาร์สหรัฐในช่วงที่เขาปกครองเช่นเดียวกับความฟุ่มเฟือยอย่างเช่นนั่งเครื่องบินคอนคอร์ดบินไปเที่ยวและซื้อของที่ปารีส โมบูตูปกครองประเทศกว่า 3 ทศวรรษ ซึ่งมีการละเมิดสิทธิมนุษยชน โมบูตูยังถูกกล่าวว่าเป็น "ผู้เผด็จการในแอฟริกาตามแบบฉบับ"
สาธารณรัฐซาอีร์

ซาอีร์ (Zaire) หรือชื่ออย่างเป็นทางการคือ สาธารณรัฐซาอีร์ ([za.iʁ]) เป็นชื่อรัฐระหว่าง ค.ศ. 1971 และ 1997 ในแอฟริกากลาง ซึ่งต่อมาถูกเปลี่ยนชื่อเป็นสาธารณรัฐประชาธิปไตยคองโกหลังจากหมดยุคของ โมบูตู เซเซ เซโก ชื่อของรัฐมาจากชื่อแม่น้ำคองโกซึ่งบางครั้งเรียกว่า "ซาอีร์" ในภาษาโปรตุเกส ซึ่งแปลงจากคำในภาษาคองโกคือ "nzere" หรือ "nzadi" ("แม่น้ำซึ่งดูดกลืนทุกแม่น้ำ")
ประเทศนี้เป็นเผด็จการทหารแบบเผด็จการพรรคเดียว โดยมีผู้นำคือ โมบูตู เซเซ เซโก และพรรค Popular Movement of the Revolution ซึ่งเป็นพรรคของเขา ซาอีร์ก่อตั้งขึ้นหลังจากการยึดอำนาจของโมบูตูในการก่อรัฐประหารโดยทหารในปี 1965 หลังจากเกิดความวุ่นวายทางการเมืองเป็นเวลา 5 ปีหลังจากได้รับเอกราชจากเบลเยียมหรือที่เรียกว่าวิกฤตการณ์คองโก ซาอีร์มีรัฐธรรมนูญที่รวมศูนย์อย่างแข็งขัน และสินทรัพย์ต่างประเทศถูกโอนเป็นของกลาง ช่วงเวลานี้บางครั้งเรียกว่า สาธารณรัฐคองโกที่สอง
การรณรงค์ "Authenticité" ซึ่งกำจัดประเทศที่ได้รับอิทธิพลจากยุคอาณานิคมของเบลเจียนคองโก ก็เปิดตัวภายใต้การนำของโมบูตู ซาอีร์นั้นอ่อนแอลงจากการยุติการสนับสนุนของอเมริกาหลังสิ้นสุดสงครามเย็น โมบูตูถูกบังคับให้ประกาศจัดตั้งสาธารณรัฐใหม่ในปี 1990 เพื่อรับมือกับข้อเรียกร้องในการเปลี่ยนแปลง ในช่วงเวลาแห่งความหายนะ รัฐบาลซาอีร์นั้นถูกวิจารณ์อย่างกว้างขวาง การคอรัปชั่น และการจัดการทางเศรษฐกิจที่ผิดพลาด
ซาอีร์ล่มสลายในช่วงปลายทศวรรษ 1990 ท่ามกลางความสั่นคลอนของพื้นที่ทางตะวันออกของประเทศหลังการฆ่าล้างเผ่าพันธุ์ในรวันดาและความรุนแรงทางชาติพันธุ์ที่เพิ่มมากขึ้น ในปี 1996 โลรองต์-เดซีเร กาบีลา หัวหน้ากองกำลังพันธมิตรแห่งประชาธิปไตยเพื่อการปลดปล่อยคองโก (AFDL) ได้นำการประท้วงเพื่อต่อต้านโมบูตู ด้วยกองกำลังกบฏที่ได้รับชัยชนะทางตะวันตก โมบูตูจึงหนีออกจากประเทศโดยปล่อยให้กองกำลังของกาบีลารับผิดชอบในขณะที่ประเทศคืนชื่อให้กับสาธารณรัฐประชาธิปไตยคองโกในปีต่อมา โมบูตูเสียชีวิตสี่เดือนต่อมาในขณะที่ถูกเนรเทศมาอยู่ในในโมร็อกโก
กีวิกซ์

กีวิกซ์  เป็นเว็บเบราว์เซอร์แบบออฟไลน์ที่แจกจ่ายแบบซอฟต์แวร์เสรีและโอเพนซอร์สที่สร้างขึ้นโดยเอ็มมานูเอล เองกิลฮาร์ต และเรโนด์ โกดอง ในปี ค.ศ. 2007 ซึ่งได้รับการเปิดตัวครั้งแรกเพื่อให้สามารถเข้าถึงวิกิพีเดียแบบออฟไลน์ แต่ก็ได้ขยายไปยังโครงการอื่น ๆ ของมูลนิธิวิกิมีเดีย ตลอดจนตำราสาธารณสมบัติของโครงการกูเทนแบร์ก โดยสามารถใช้ได้ในกว่า 100 ภาษา กีวิกซ์ได้รับการรวมอยู่ในโครงการโปรไฟล์ระดับสูงหลายโครงการ จากปฏิบัติการลักลอบนำเข้าในประเทศเกาหลีเหนือ ไปยังผู้รับห้องสมุดไร้พรมแดนของโครงการกูเกิลอิมแพ็คชาลเลนจ์
ประวัติ.
หลังจากที่มาเป็นผู้เขียนวิกิพีเดียในปี ค.ศ. 2004 เอ็มมานูเอล เองกิลฮาร์ต ก็ได้หันมาสนใจต่อการพัฒนาเวอร์ชันออฟไลน์ของวิกิพีเดีย ซึ่งมีที่เริ่มต้นในปี ค.ศ. 2003 เป็นสิ่งกระตุ้นสำหรับโครงการ
ในปี ค.ศ. 2012 กีวิกซ์ได้รับทุนรางวัลจากวิกิมีเดียฝรั่งเศสสำหรับการสร้างกีวิกซ์-ปลั๊ก ซึ่งได้รับการนำไปใช้ในมหาวิทยาลัยสิบเอ็ดประเทศในโครงการแอฟริพีเดีย
ในเดือนกุมภาพันธ์ ค.ศ. 2013 กีวิกซ์ได้รับรางวัลโครงการแห่งเดือนของซอร์ซฟอร์จ
นอกจากนี้ กีวิกซ์ยังได้รับรางวัลสวิตเซอร์แลนด์โอเพนซอร์ซในปี ค.ศ. 2015
ความสัมพันธ์ไทย–รัสเซีย

ความสัมพันธ์ไทย–รัสเซีย  เป็นความสัมพันธ์ระดับทวิภาคีระหว่างไทยกับรัสเซีย (จักรวรรดิรัสเซีย, สหภาพโซเวียต และสหพันธรัฐรัสเซีย) ความสัมพันธ์เรื่มในสมัยพระบาทสมเด็จพระจุลจอมเกล้าเจ้าอยู่หัว และซาร์นิโคลัสที่ 2 ต่อมาเมื่อเกิดการปฏิวัติรัสเซียในปี 1917 ได้ทำให้ความสัมพันธ์ทั้งสองประเทศยุติลงต่อมาได้ฟื้นฟูความสัมพันธ์ในวันที่ 12 มีนาคม 1941 ในฐานะสหภาพโซเวียต แต่ความสัมพันธ์ค่อนข้างที่จะเหินห่างและขาดสะบั้นเมื่อประเทศไทยประกาศเป็นสัมพันธมิตรกับสหรัฐอเมริกาในยุคสงครามเย็นเพื่อมีจุดประสงค์หลักคือต่อต้านลัทธิคอมมิวนิสต์ภายในประเทศและได้มีการฟื้นฟูความสัมพันธ์อีกครั้งในปี 1979 เมื่อพลเอกเกรียงศักดิ์ ชมะนันทน์ นายกรัฐมนตรีในขณะนั้นได้ทำการเยือนสหภาพโซเวียต ต่อมาหลังการล่มสลายของสหภาพโซเวียตในปี 1991 ไทยได้รับรองรัสเซียเป็นประเทศเอกราชในวันที่ 28 ธันวาคม 1991 ปัจจุบันรัสเซียมีสถานทูตที่กรุงเทพมหานคร และมีสถานกงสุลสองที่คือที่พัทยา และภูเก็ต ส่วนไทยมีสถานทูตที่มอสโก และมีสถานกงสุลสองที่คือที่เซนต์ปีเตอร์สเบิร์ก และวลาดีวอสตอค ทั้งสองประเทศเป็นสมาชิกเอเปคและองค์การว่าด้วยความมั่นคงและความร่วมมือในยุโรป (รัสเซียเป็นรัฐสมาชิกและไทยเป็นคู่ค้า)
บันทึกการติดต่อครั้งแรกระหว่างรัสเซียกับสยามเกิดขึ้นในวันที่ 19 กุมภาพันธ์ ค.ศ. 1863 เมื่อเรือ "Gaydamak" และ "Novik" เดินทางมาถึงกรุงเทพ จากนั้นจึงเกิดความสัมพันธ์อันใกล้ชิดระหว่างครอบครัวชนชั้นสูงของไทยและจักรวรรดิรัสเซีย พร้อมการบันทึกมิตรภาพระหว่างพระบาทสมเด็จพระจุลจอมเกล้าเจ้าอยู่หัวกับจักรพรรดินิโคไลที่ 2 แห่งรัสเซียไว้อย่างดี สมเด็จพระเจ้าบรมวงศ์เธอ เจ้าฟ้าจักรพงษ์ภูวนาถ กรมหลวงพิษณุโลกประชานาถ โอรสองค์ที่ 43 ของพระบาทสมเด็จพระจุลจอมเกล้าเจ้าอยู่หัว ได้สมรสกับคัทริน เดสนิตสกี ซึ่งท่านพบกับเธอขณะศึกษาอยู่ในจักรวรรดิรัสเซีย
เศรษฐกิจ.
การค้าทวิภาคี.
ตัวเลขทางการของปริมาณการค้าที่เผยแพร่โดยสองประเทศขัดแย้งกัน
ในวันที่ 21 พฤษภาคม ค.ศ. 2022 จุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ของไทย ประกาศว่ารัสเซียให้คำมั่นว่าจะสนับสนุนเป้าหมายในการเพิ่มการค้าทวิภาคีประจำปีจาก 2.7 พันล้านดอลลาร์สหรัฐไปเป็น 10 พันล้านดอลลาร์สหรัฐใน ค.ศ. 2021 รัสเซียต้องการซื้อผลิตภัณฑ์อาหาร ข้าว ผลไม้ รถยนต์ และชิ้นส่วนรถยนต์จากไทยเป็นหลัก รัสเซียต้องการเพิ่มการลงทุนด้านเทคโนโลยีสารสนเทศในประเทศไทย เนื่องจากนักลงทุนชาวรัสเซียจำนวนมากเข้ามาตั้งฐานในนิคมอุตสาหกรรมอมตะ ระยอง
การท่องเที่ยว.
ประเทศไทยเป็นหนึ่งในจุดหมายปลายทางเขตร้อนที่สำคัญสำหรับนักท่องเที่ยวจากรัสเซีย อย่างไรก็ตาม ฝั่งรัสเซียโต้แย้งตัวเลขที่ทางการไทยให้ไว้ว่าสูงเกินจริง และทางการไทยโต้แย้งว่าตัวเลขที่รัสเซียให้มีจำนวนน้อยเกินไป:
ใน ค.ศ. 2018 มีชาวรัสเซียเดินทางมาไทยประมาณ 1.5 ล้านคน ซึ่งเพิ่มขึ้นจาก ค.ศ. 2017 ที่ 15% และมีชาวไทยเดินทางไปรัสเซียโดยเฉลี่ยต่อปีที่ประมาณ 20,000 คน
เหาะทะลุฟ้า ซิ่งมหาประลัย

เหาะทะลุฟ้า ซิ่งมหาประลัย  เป็นภาพยนตร์แนวโลดโผนและ Superhero ของรัสเซีย กำกับโดย Alexandr Voitinsky และ Dmitry Kiseliov และอำนวยการสร้างโดย Timur Bekmambetov
ซูเปอร์มาริโอรัน

ซูเปอร์มาริโอรัน  เป็นวิดีโอเกมแพลตฟอร์มพัฒนาโดยบริษัทนินเท็นโด EPD และจำหน่ายโดยนินเท็นโดออกจำหน่ายไอโอเอสทั่วโลกในวันที่ 15 ธันวาคม ค.ศ. 2016 และแอนดรอยด์จำหน่ายในวันที่ 23 มีนาคม ค.ส. 2017 
วิธีการเล่น.
การวิ่งแบบอัตโนมัติ และเราบังคับได้แค่กระโดด แต่ก็มีลูกเล่นเช่นการสัมผัสหน้าจอค้างไว้จะเป็นการกระโดดสูง
การเปิดตัว.
มีการคาดว่านินเท็นโดจะเข้าสู่ขาขึ้นกับวงการเกมบนสมาร์ทโฟน เพราะในคืนหลังจากการเปิดตัว"ซูเปอร์มาริโอรัน" เกมมาริโอบนมือถือเกมแรกอย่างเป็นทางการบนไอโอเอส ผลตอบรับกลับดีเกินคาดเพราะหลังจากเปิดตลาด หุ้นของนินเท็นโดเพิ่มขึ้น 25% ทันที แม้ยังไม่นับรวมตลาดหุ้นญี่ปุ่นที่ยังไม่เปิดทำการตอนที่เกมเปิดตัว และดูเหมือนนักวิเคราะห์จะเห็นว่าเกมนี้จะได้รับการตอบรับดีกว่า"โปเกมอน โก"
หน่วยพิฆาตปีศาจนาซี

หน่วยพิฆาตปีศาจนาซี ("Fāsuto sukuwaddo",) เป็นภาพยนตร์แอนิเมชันร่วมมือกันระหว่างรัสเซียและญี่ปุ่นแอนิเมชันนี้ไดรับรางวัลจากหนังสือพิมพ์ "" โดยแอนิเมชันนี้มีเนื้อหาเกี่ยวกับแนวรบด้านตะวันออกในสงครามโลกครั้งที่สอง